ועדת המשנה לבחינת מוכנות העורף, כנסת 20, פרוטוקול מספר 31, 2018-04-09 09:30

עמיר פרץ: בוקר טוב לכולם.

עמיר פרץ: מכיוון שמדובר כאן בדיון של ועדת משנה ועל פי החלטת יושב-ראש ועדת חוץ וביטחון שמאפשר לנו לקיים לנו לקיים דיון פתוח, אנחנו צריכים להכריז על כך לפי סעיף - - -

שמואל לטקו: 120(ב) לתקנון הכנסת זה דיון פתוח.

שמואל לטקו: הפרוטוקול יהיה באתר.

עמיר פרץ: אנחנו מאשרים שמדובר בדיון פתוח ומודיעים על כך.

עמיר פרץ: קדום כל, אני רוצה להודות שוב ליושב-ראש ועדת חוץ וביטחון שאפשר לנו לקיים את הדיון הזה.

עמיר פרץ: זה לא דבר שמתרחש בכל פעם בכנסת.

עמיר פרץ: דיוני ועדת המשנה הם בדרך כלל דיונים שאין בהם גורמים אזרחיים וההשתתפות היא רק למי שמוסמך וקיבל את האפשרות להשתתף בדיונים שהם ברמה סודית.

עמיר פרץ: אני מבקש מכל הגורמים שיכולים למדוד מהו תחום הסיווג שבו ניתן לדבר בפורום הפתוח הזה.

עמיר פרץ: בעיקר אני פונה כמובן לגורמים הביטחוניים שיידעו למנן את הדברים שלהם ולהישאר ברמה של בלמ"ס בכל מה שקשור לדיון היום.

עמיר פרץ: את שאר הדברים הצגתם בוועדות המשנה.

עמיר פרץ: אנחנו בישיבת פגרה, כפי שאתם מבינים.

עמיר פרץ: החלטנו לקיים את הישיבה הזו למרות הפגרה כי חשבנו שהדברים דוחקים ויש צורך לקבל הכרעות ואולי לסיים את הפרשה המורכבת ומסובכת הזו שאנחנו דנים בה היום.

עמיר פרץ: מדובר במכל האמוניה.

עמיר פרץ: אותו מכל אמוניה מפורסם שהכיל 12,000 טון של אמוניה באופן קבוע.

עמיר פרץ: בכל חודש הייתה מגיעה אונייה ופורקת 10,000 טון למכל וחוזר חלילה.

עמיר פרץ: התצרוכת של המפעלים שמייצרים ב"חיפה כימיקלים" והתצרוכת של השוק הישראלי במשק בכללותו עומדת על כ-10,000 טון בחודש לכן זאת פחות או יותר הייתה הפעילות העסקית שהתקיימה בקשר למכל.

עמיר פרץ: במשרד להגנת הסביבה בחנו את עניין המכל וגם את השאלות הביטחוניות שקשורות במכל.

עמיר פרץ: בשלב מסוים המכל הוגדר כסכנה לא רק סביבתית אלא גם כסכנה ביטחונית בוודאי לאור האיומים הגלויים שנסראללה איים ואמר לא אחת: אני מחזיק בידי שילוב של פצצה בסדר גודל של פצצת אטום.

עמיר פרץ: וכיוון את דבריו למכל עצמו.

עמיר פרץ: לכן בשאלה שאנחנו דנים בה יש גם היבטים ביטחוניים ובוודאי גם היבטים סביבתיים.

עמיר פרץ: בתקופת כהונתי כשר להגנת הסביבה קיבלנו את ההחלטה להקים מפעל לייצור אמוניה.

עמיר פרץ: עד היום אני חושב שזה הפתרון שבסופו של דבר יהיה פתרון הקבע למדינת ישראל.

עמיר פרץ: הוא הפתרון הסביר וההכרחי.

עמיר פרץ: היה ניתן והייתה התכנות ברורה מאוד לכך שגורמים בין לאומיים יבואו ויקימו את המפעל הזה לייצור אמוניה.

עמיר פרץ: אילו המפעל הזה היה מתקיים, לא היינו מוצאים את עצמנו בדיון של מה הסכנות הנובעות מהאפשרויות השונות שיוצגו כאן בוודאי בהמשך הדיון.

עמיר פרץ: מסיבות כלכליות שאינני רוצה להיכנס אליהן, כל אחד כבר מכיר את התהליך שהתרחש, אני חושב שלא היה מקום – אני אומר זאת במפורש – לבטל את המכרז.

עמיר פרץ: היה צורך לעשות כל מאמץ ולקיים את המכרז ולפתור את הבעיות.

עמיר פרץ: חשוב לי מאוד להדגיש: להערכתי ניתן היה להקים את המפעל.

עמיר פרץ: היה צריך להתגבר על הקשיים מול המינהל, גם מול רשות ההגבלים וגם מול האוצר.

עמיר פרץ: בסופו של יום כשבוחנים, מסתבר שהמדינה הסכימה לתת הרבה מאוד, סכומים שמגיעים למאות מיליוני שקלים.

עמיר פרץ: בסוף כל העסק נפל על פער קטן מאוד ואני מצר על כך.

עמיר פרץ: אני חושב שהפתרון של הקמת מפעל היה מביא את מדינת ישראל למקום אחר לחלוטין.

עמיר פרץ: היינו מוצאים את עצמנו במצב שכמות האמוניה שהייתה נמצאת בצינורות, זאת כמות האמוניה המזערית בלי שימוש כי כל מה שהיה מיוצר היה יוצא למשק.

עמיר פרץ: אני חושב שהמפעל הזה יכול היה לשמש עוגן להקמת קריה פטרו-כימית גדולה במישור רותם, בתנאים מודרניים.

עמיר פרץ: הגורמים המקצועיים במשרד ואני ביקרנו בכמה מפעלים באירופה שנמצאים במרכזי ערים.

עמיר פרץ: הם ברמה כל כך גבוהה שהם לא מהווים שום סיכון בשום צורה שהיא.

עמיר פרץ: לצערנו, המכרז כרגע במעמד מוקפא או במעמד מבוטל – נשמע אולי בהמשך מהגורמים המקצועיים כאן.

עמיר פרץ: אבל הגענו לשלב שבו התקבלה החלטה לסגור את המכל.

עמיר פרץ: ההחלטה הזאת עברה את כל האינסטנציות המשפטיות כולל בתי המשפט בדרגים הגבוהים ביותר והמכל נסגר, המכל הפסיק את פעילותו.

עמיר פרץ: מרגע שהמכל הפסיק את פעילותו נוצר מצב של התמודדות עם הדרך שבה מספקים את אותו חומר גלם חשוב גם למפעלים שמייצרים את מוצרי הלוואי ומספקים אותם לכל העולם וגם כמובן לצריכת המשק.

עמיר פרץ: יש ויכוח על כמה באמת המפעל צורך וכמה המשק כולו צורך.

עמיר פרץ: יש שאומרים ש-80% מסך ה-10,000 טון הולכים בעיקר לשני המפעלים גם ב"חיפה כימיקלים" דרום וגם ב"חיפה כימיקלים" צפון ורק 20% משרתים את המשק.

עמיר פרץ: אבל מה זה משנה אם זה 20% או 30% או 40%?

עמיר פרץ: לא נראה לי שזה הוויכוח העקרוני שבו אנחנו צריכים להתמקד.

עמיר פרץ: בינתיים נוצר מצב שהנהלת מפעל "חיפה כימיקלים" החליטה לסגור את המפעל בצפון ולהפעיל רק את המפעל בדרום.

עמיר פרץ: באופן אישי אני אומר שההחלטה הזאת מוזרה בעיני כי הרי מדובר באחד המפעלים הרווחיים ביותר במשק הישראלי.

עמיר פרץ: מאוד מוזר בעיני שהנהלת המפעל החליטה שהיא סוגרת את המפעל בצפון כי היא ממשיכה לשמור על הספקים שלה בדרך של הפעלת המפעל בדרום.

עמיר פרץ: לצורך הפעלת המפעל בדרום הפתרון המעשי הפועל כרגע הוא אספקת אמוניה באמצעות איזוטנקים שהם מכלים גדולים יותר מהמכל הרגיל שנע באמצעות משאיות שהעבירו עד היום את אמוניה מצד אחד של מדינת ישראל לצד שני.

עמיר פרץ: אנחנו נמצאים היום במצב שמה שמפעיל את המפעל ב"חיפה כימיקלים" דרום ואספקת האמוניה לצרכים של שאר הגורמים במשק הישראלי הוא האספקה שמגיעה באיזוטנקים.

עמיר פרץ: שאלת האיזוטנקים היא שאלה לא פשוטה.

עמיר פרץ: היו גם שאלות ביטחוניות שנפתרו סביב ההסכמים עם מפעל שמספק את האמוניה.

עמיר פרץ: לא ניכנס לפרטים, אבל הבעיות נפתרו והאיזוטנקים יכולים להגיע לישראל הן בהיבט הביטחוני והן בהיבט של הסוגיות שעולות כאן ממשרדים שונים.

עמיר פרץ: נכון שהיו סימני שאלה, עלו סוגיות שונות.

עמיר פרץ: גם סוגיות שקשורות לרמת הבטיחות של האיזוטנקים, כמה אפשר לסמוך על הבחנה שלהם וכולי וכולי, אני לא רוצה להיכנס לזה.

עמיר פרץ: מי שבעיקר הביעו חששות היו נציגי רשות הכבאות בישראל.

עמיר פרץ: הם הביעו את חששותיהם באשר ליכולת שלנו לפקח על רמת הבטיחות של אותם איזוטנקים.

עמיר פרץ: אבל יש שיטה בין לאומית שקובעת סימון של תאריך כזה ואחר מבחינת הבדיקה השגרתית.

עמיר פרץ: אינני מתכוון להיכנס לפרט הזה עכשיו.

עמיר פרץ: מבחינתנו, ההנחיות שלנו הן חד משמעיות.

עמיר פרץ: צריך שהבדיקה הזאת תהיה בדיקה מחמירה כדי שלא יהיה מצב שיש איזוטנק אחד שלא נבדק והגיע במקרה ותהיה דליפה דווקא כשהוא נמצא בנמל האם שלו, אם זה באשדוד או בחיפה, זה לא משנה איפה.

עמיר פרץ: הדבר השני שבחנו זה את משמעות התנועה והשינוע.

עמיר פרץ: עלתה השאלה האם התנועה של האיזוטנקים היא תנועה שיוצרת סכנה גדולה יותר מאשר תנועה של משאיות ששינעו את החומרים מצדה האחד של מדינת ישראל לצדה האחר.

עמיר פרץ: בסופו של דבר נקלענו גם לשאלה חוקית.

עמיר פרץ: יש את האלטרנטיבה של אותה אונייה קטנה שאמורה להגיע ולשמש מעין תחנת ביניים להעברת האמוניה אל נקודה בה היא תועבר לתוך המשאיות או לרכבות או לדרכי שינוע אחרים.

עמיר פרץ: הוויכוח הזה הוא הוויכוח העיקרי.

עמיר פרץ: יש גורמים שתומכים בכך שהפתרון של האונייה עד ליום שבו יוקם מפעל – זה מה שאנחנו מקווים שיקרה יום אחד במדינת ישראל – ויש גורמים שתומכים בשאלה של האיזוטנקים.

עמיר פרץ: לכן אני מבקש מכל גורם שמביע את דעתו שיציין בבקשה איזו שורה תחתונה מבחינת העמדה הזו כי זאת הסוגיה המרכזית שעומדת כרגע על הפרק.

עמיר פרץ: לתוך הסוגיה הזאת נכנסו שאלות משפטיות שקשורות למי הגורם שנותן את אותו רישיון עסק.

עמיר פרץ: אתם יודעים שיש דיון גם בממשלה וגם בוועדת שרים לחקיקה היה דיון כזה.

עמיר פרץ: האם עיריית חיפה היא הגורם המוסמך.

עמיר פרץ: אלה דיונים לא פשוטים כי הם נוגעים לעקרונות חשובים מאוד של יחסי הגומלין בין הרשויות המקומיות, מעמדן, סמכויותיהן, לבין הממשלה כריבון.

עמיר פרץ: לכן המצב בו ממשלה תחליט להפקיע סמכויות בכל פעם שמשהו לא נראה לה זה מצב בלתי טבעי ובלתי מתקבל על הדעת, אבל זה הולך לשם בגלל העימות ובגלל חוסר ההסכמות.

עמיר פרץ: תיארתי את התהליך בקיצור במידת האפשר.

עמיר פרץ: אני מקווה שהדיון היום יעשה דבר בלתי מתקבל.

עמיר פרץ: אין מצב שעושים שמוע כזה רחב בוועדת חוץ וביטחון.

עמיר פרץ: זה חריג לחלוטין.

עמיר פרץ: אני מוכרח לומר לזכותו של יושב-ראש הוועדה שקיבל את הדעה שבמקרה הזה באופן חריג הוא יאפשר דיון פתוח.

עמיר פרץ: אני מקווה מאוד שכל אחד מכם ינצל את הדיון הזה לא כדי להסביר במה אחרים לא בסדר אלא כדי לתאר את עמדתו ולתת את הצעתו בסוף דבריו.

עמיר פרץ: ככל שהדברים יהיו קצרים יותר, כך יותר נציגים יספיקו לומר את דבריהם.

עמיר פרץ: את השימוע הזה אנחנו לוקחים ברצינות ונצטרך לתכלל אותו בישיבה סגורה שם גם נוסיף את הסוגיות שלא ניתן לדבר עליהן בדיון פתוח ואז סוף סוף נודיע את החלטתנו ונוכל לסכם את הפרשה הזו.

עמיר פרץ: עד כאן.

עמיר פרץ: אני מעביר את זכות הדיבור ליושב-ראש הוועדה.

אבי דיכטר: תודה רבה, חבר הכנסת עמיר פרץ.

אבי דיכטר: קודם כל תיקון קל: המליאה בפגרה, הוועדה לא בפגרה.

אבי דיכטר: הוועדה עובדת והיום יש ישיבות נוספות של ועדות משנה.

אבי דיכטר: למזלנו באנו מוקדם לתפוס מקום.

אבי דיכטר: זה דיון רביעי או חמישי בסדרה וההחלטה של חבר הכנסת פרץ, יושב-ראש ועדת המשנה, ושלי לעשות אותו פתוח בגלל הזווית האזרחית.

אבי דיכטר: ייחדנו את הישיבה הזאת לזווית האזרחית על הרשויות המוניציפליות שלצערי לא כולן הגיעו.

אבי דיכטר: לשמחתי הגיע לכאן ראש עריית קריית ביאליק אלי דוקורסקי.

אבי דיכטר: בהחלט חשוב מאוד שגם האנשים שמייצגים את משרדי הממשלה ואת רשויות האכיפה הביטחוניות – משרד הביטחון, צה"ל, משרד ראש הממשלה, המשרד לביטחון פנים – ישמעו את הזווית האזרחית.

אבי דיכטר: מאחר וזה דיון רביעי או חמישי – רביעי וסיור זה חמישי – אני מצטרף לבקשה של יושב-ראש ועדת המשנה עמיר פרץ לשמוע שורות תחתונות מפני שבסופו של דבר אנחנו נצטרך לשבת עם ה-input הביטחוני המסווג ולגבש עמדה ולכתוב את עמדת הוועדה, לכן תנסו להגיע לשורות תחתונות כדי שיהיה קל לנו ולמי שיקרא את הפרוטוקול לאחר מכן מבין חברי הכנסת להבין את העמדה הברורה ולגבש דעה בעצמו.

אבי דיכטר: אני מאחל לכם דיון פורה.

אבי דיכטר: אני יודע שבסוגית האמוניה בישראל אין בה שום דבר אצלנו שיש בו תמימות דעים.

אבי דיכטר: זה בין סקנדל לפסטיבל או כפי שאמר לי הבוקר מישהו ששמע את נושא הדיון: בין מופלטה לקטסטרופה.

אבי דיכטר: זו פחות או יותר ההקבלה שהיה אפשר לעשות אבל אני מקווה מאוד שבזווית האזרחית נוכל לקבל גם כמה היבטים נוספים.

אבי דיכטר: תודה רבה.

עמיר פרץ: יושב-ראש הוועדה הוא האחרון שמקבל את הזכות להישען על האדים של החג.

עמיר פרץ: מרגע זה אנחנו נכנסים לישיבה עם הדברים הכי משמעותיים.

עמיר פרץ: אני אתן קדימות לראש עיריית קריית ביאליק.

עמיר פרץ: אני שמח, אלי, שהגעת ותודה לך על הנוכחות שלך כאן ולכן אתה מקבל את זכות הדבור לפני כולם.

עמיר פרץ: ארבע דקות, חברים, יש שעון.

אלי דוקורסקי: בוקר טוב ותודה.

אלי דוקורסקי: זה דיון שני שאני לפחות משתתף בו.

אלי דוקורסקי: היה את הדיון המקדים בעיריית חיפה בנושא הזה.

אלי דוקורסקי: הצו של בית המשפט הוא מעשה עשוי.

אלי דוקורסקי: בית המשפט קבע וסגר את הפעילות של מכל האמוניה.

אלי דוקורסקי: אותנו כראשי רשויות מקומיות מעניינות בעיקר ארבע נקודות.

אלי דוקורסקי: אחת, קודם כל צריך לחזור לקידום המכרז שבשעתו המשרד להגנת הסביבה הפעיל וקידם אך לצערי הרב הוא לא הבשיל.

אלי דוקורסקי: אני מוטרד מאוד מכך שהממשלה מנסה בחקיקה להוציא מידי הרשויות המקומיות את סמכות הפיקוח על הנושא של רישוי עסקים.

אלי דוקורסקי: הרשות המקומית היא הגורם שחי את חיי היישוב ואת חיי התושבים ומשוחרר הרבה פעמים מאינטרסים זרים לנושא.

אלי דוקורסקי: הרשות המקומית צריכה להיות זו שתפקח על רישוי עסקים, לא משנה אם זה "חיפה כימיקלים" או במישור רותם או במקום אחר.

אלי דוקורסקי: צריך להבטיח שהפתרון של האיזוטנקים יתבצע ברמת שינוע עם בטיחות גבוהה ביותר.

אלי דוקורסקי: הסכנות שאורבות לפתחנו באזור שלנו הן רבות וגדולות.

אלי דוקורסקי: אנחנו מבינים שתעשייה צריכה להתקיים ואנחנו גם מבינים את הצרכים הביטחוניים של המשק אבל צריך להבטיח את רמת הבטיחות כי יש אובדן אמון מלא של הציבור בכנות הכוונות של השלטון במדינת ישראל בכל הנושא של שמירת נושא הציבור.

אלי דוקורסקי: לעיתים התחושה של העדפת אנשי ההון והמגזר התעשייתי שבעיניי הם אינם אויב, הם מעסיקים הרבה מאוד עובדים והם מקור הנעת המשק הישראלי, אבל אנחנו צריכים לעשות את הכול כדי להבטיח רמת בטיחות ומיגון גבוהים ולהחזיר את אמון הציבור.

אלי דוקורסקי: לא קל לעשות את זה בימים אלה כששבורים ומרסקים את כל הפרות הקדושות, אבל להבטיח את הבטיחות, להבטיח שנושא רישוי העסקים יישאר ברשויות המקומיות וחידוש קידום המכרז של הקמת מפעל אמוניה במדינת ישראל.

עמיר פרץ: מה השורה התחתונה שלך בוויכוח לגבי האיזוטנקים או האונייה?

אלי דוקורסקי: לפי מה שאני שמעתי האונייה גם מהווה סכנה ביטחונית של פגיעה.

אלי דוקורסקי: בעניין הזה אני סומך את ידיי על העמדה שהביע המשרד להגנת הסביבה.

עמיר פרץ: המשרד הביע עמדה שונה קצת.

עמיר פרץ: המשרד להגנת הסביבה נוטה להמליץ על האונייה.

אלי דוקורסקי: הוא נוטה להמליץ – אבל הפתרון שבינתיים מבוצע זה הפתרון של האיזוטנקים שלדעתי הוא נכון יותר.

אלי דוקורסקי: נמל חיפה, כזכור, הופגז במלחמת לבנון השנייה - - -

עמיר פרץ: השורה התחתונה אתה מקבל את המצב הקיים - - -

אלי דוקורסקי: את המצב הקיים מבחינת הפתרון של האיזוטנקים.

אלי דוקורסקי: זה עדיף בעיניי על האונייה.

עמיר פרץ: תודה רבה.

עמיר פרץ: יש לנו פה שני נציגים לעיריית חיפה.

עמיר פרץ: אחד הוא נציג שהוזמן על ידנו.

עמיר פרץ: היועצת המשפטית, אני מאוד מבקש להישאר במסגרת של ארבע דקות.

עמיר פרץ: אני יודע שיועצים משפטיים אוהבים להרחיב, אבל זה לא יהיה.

ימית קליין: אני אומרת שתמיד חשוב לי לזכור בחיים מאיפה צומחות הרגליים ומה בעצם מוביל בסופו של דבר לכל - - -

עמיר פרץ: נתתי תיאור מפורט כאן על כל מה שהיה.

עמיר פרץ: לצערי הרב איחרת והפסדת את התיאור הזה.

עמיר פרץ: אני לא יודע אם הוא היה מוצלח, אבל הוא היה סביר.

עמיר פרץ: אני מבקש ממך לקחת בחשבון שאנחנו כבר מקיימים פה 20 דקות דיון.

ימית קליין: אני סמוכה ובטוחה שאדוני הציג את הדברים נכוחה אבל אני עדיין רוצה להתייחס להחלטת בית המשפט העליון שלא בכדי הבהיר בצורה מפורשת את דעתו ועמדתו גם על הרגולטור – המשרד להגנת הסביבה – שבשפתו הציורית של בית המשפט, כבוד השופט מלצר אמר בצורה ברורה וחד משמעית שהרבה פעמים גילה הזדהות עם המפוקח שזה חברת "חיפה כימיקלים" וגם שינה את דעתו.

ימית קליין: לא בכדי בית המשפט העליון קובע קביעות ברורות לגבי הדרך והאופן בהם צריכים להיבחן החלופות.

ימית קליין: חשוב מאוד שהוועדה פה תדע ותשים לנגד עיניה את העובדה שבית המשפט אומר שבכל הכבוד לחזקת תקינות המעשה המנהלי, במקרה הזה הוא דורש שכל החלופות שייבחנו, לרבות הנושא של האיזוטנקים, אונייה או כל עניין אחר.

ימית קליין: דווקא המדינה היא זו שמנעה את הדיון בבית המשפט העליון בטענה שהוא צריך לבחון ולבדוק את החלופות האלה מחדש משום שלדעתי בתור מי שהייתה נוכחת בכל הדיונים החל מבית המשפט לעניינים מקומיים, מחוזי, עליון וכלה בדיונים שהיו בבית הדין לעבודה ובגישורים ובקבינט המדיני-ביטחוני בו היינו צד וגם פה בפני ועדת הפנים ואיכות הסביבה, אדוני, אז בכל הכבוד, אני לא יודעת אם מישהו מכיר את ההליכים ואת כל הקשת הרחבה של הנושאים, הדיונים והאנשים ובתי המשפט שנדרשו לנושא כמוני.

ימית קליין: אני יכולה להגיד היום בצורה ברורה וחד משמעית שבכל הכבוד למשרד להגנת הסביבה, בית המשפט אומר שצריך לבחון את החלופות.

ימית קליין: אני מתרשם, אומר בית המשפט, אם 5,000 איש ימותו, כמו שכתוב בחוות הדעת מטעם "חיפה כימיקלים", זה אסון לאומי שהמדינה לא יכולה לעמוד בו.

ימית קליין: גם אם אני פוסלת מכל וכל או שמה בצד, אומרת כבוד השופטת תמר שרון נתנאל, את חוות הדעת של עשרת המומחים מטעם עיריית חיפה, גם אם אני מבינה שיש בדוח דברים שניתנים לבחינה ולבדיקה, עדיין אני אומרת שזו תיאוריית הברבור השחור שלא יכולה להסכים שבמרכז אוכלוסין נמצא מכל אמוניה שכולם יודעים שיש החלטת ממשלה מ-2013 שהוא צריך להיות במישור רותם.

ימית קליין: אומר בית המשפט שצריך לבחון את זה גם לפי דיני התכנון והבנייה, גם לפי דיני קישוי עסקים, גם בהתאם לחוק חובת המכרזים.

ימית קליין: צריך וחשוב לציין שכולם פה מפספסים את הנקודה שהנצחת מכל האונייה הם משאירים את כל הכוח כולל את המונופול בידי "חיפה כימיקלים".

אבי דיכטר: תרשי לקטוע אותך רגע.

אבי דיכטר: יש לך דקה ואני פשוט לא רוצה שתבזבזי אותה לחינם.

אבי דיכטר: בית המשפט עוסק במה שהוא לא מוכן שיהיה.

אבי דיכטר: הדיון הזה שמוביל אותו חבר הכנסת עמיר פרץ, יושב-ראש ועדת המשנה, כל תכליתו לקבוע מה כן יהיה.

אבי דיכטר: אני ממליץ מאוד שאת הזמן שנותר לך תקדישי למה את מציעה שכן יהיה.

ימית קליין: בסדר.

ימית קליין: כשאומרים מה יהיה, צריך לראות את האזור שבו מצא מכל האמוניה.

ימית קליין: מכל האמוניה נמצא בסמוך לעיר התחתית.

ימית קליין: יש שם שישה קמפוסים אוניברסיטאיים - -

עמיר פרץ: המכל כבר לא קיים.

ימית קליין: - - ו-12,000 סטודנטים.

ימית קליין: הרצון להנציח - - -

עמיר פרץ: אבל סוגית המכל איננה.

ימית קליין: אבל המכל בים.

ימית קליין: האונייה היא מכל צף.

ימית קליין: כשאני אומרת מכל, אני מתייחסת גם לאונייה שמבחינתנו היא מכל צף לא ממוגן, בשונה ממכל אמוניה שהיו לו מגונים כאלה ואחרים וגם היה ויכוח לגבי הגג ופגיעת טיל ישיר.

ימית קליין: כשאתה מדבר על מכל לא ממוגן וצריך להגיד את זה משום שהניסיון להסתיר, גם של המשרד להגנת הסביבה שיושב איתנו ויושב מומחה מטעמו, ג'ורג' ון באומל שאומר:

ימית קליין: כשביקשו ממני חוות דעת לא ידעתי שהאונייה תעגון במשך חמישה ימים קבוע ותזרים אמוניה ישירות למפעל דרך הצינורות ומדובר על אוניית קבע כי אחרי חמישה ימים תגיע אונייה חדשה וחוזר חלילה.

ימית קליין: אני מבין ומתרשם שראוי ונכון שאם כבר תגיע אונייה, היא תעגון לפרק זמן של עד 10 שעות.

ימית קליין: גם באותו דיון של 12 שעות שהיינו עם המשרד, גם זה היה חלק מהדברים שעלו.

ימית קליין: לא ייתכן – זו גם כן עובדה – שחברת "דשנים", יגידו לך את זה עובדי "חיפה כימיקלים", מקבלת היום איזוטנקים – חברת "דשנים", למי שלא יודע, נמצאת בסמוך למפעל האמוניה במתחם בז"ן.

ימית קליין: התובלה והתעבורה דרך נמל חיפה לדרום.

ימית קליין: בכל הכבוד, הדיון במכל או באונייה הוא תיאורטי.

ימית קליין: כל הניסיון להגיד שזו חלופה ישימה כאשר דווקא חלופת איזוטנקים פועלת כבר שנה וחצי היא ישימה וזאת החלופה שצריך ללכת לפיה.

ימית קליין: אני אומרת את זה באופן ברור וחד משמעי.

ימית קליין: גם הניסיון של המומחה מטעם המשרד להגנת הסביבה ד"ר אלי שטרן, לטעון - -

עמיר פרץ: גברתי חורגת מאוד.

עמיר פרץ: תסיימי בבקשה.

ימית קליין: - - ולהניח כל מיני הנחות בחוות הדעת שלו שלכן הוא נתן סטייה קלה לטובה האונייה גם הן התבררו כשגויות משום שהחלופה הישימה של האיזוטנקים - - -

עמיר פרץ: תודה.

ימית קליין: שאלה אחרונה.

ימית קליין: מדוע איזוטנקים מתאימים לאזור הדרום ולא לאזור הצפון?

ימית קליין: עד היום לא קיבלנו תשובה.

ימית קליין: למה התעבורה של מכליות כביש עם איזוטנקים מתאימה ולא תעבורה של - - -

עמיר פרץ: סליחה, גברתי.

עמיר פרץ: את משבשת את כל הלוגיקה.

עמיר פרץ: אני מאוד מצטער להגיד לך את זה.

ימית קליין: חשבתי שאני דווקא שאני נותנת - - -

עמיר פרץ: לא.

עמיר פרץ: את משבשת את כל הלוגיקה מכיוון שהמשרד להגנת הסביבה איננו מתערב מי יזמין איזוטנקים.

עמיר פרץ: אם "חיפה כימיקלים" הייתה מחליטה שהיא רוצה להתחיל את המפעל בצפון עם איזוטנקים, המשרד לא מונע.

עמיר פרץ: הוא אומר מה החלופה מבחינתו אבל הוא לא מונע.

עמיר פרץ: ההחלטה של "חיפה כימיקלים" להפעיל רק את "חיפה כימיקלים" דרום ולא את "חיפה כימיקלים" צפון היא החלטה, קודם כל, של המפעל ואנחנו תכף נשמע הסברים מדוע באמת, כמו שאת אומרת, כל עוד יש את האיזוטנקים, שיעבדו עם האיזוטנקים.

עמיר פרץ: אבל את זה אנחנו צריכים להפנות לגורם המוסמך.

עמיר פרץ: נגיע לזה.

ימית קליין: התייחסתי להחלטה של המשרד להגנת הסביבה שאמר שהחלופה העדיפה ביותר זו אונייה.

עמיר פרץ: עדיפה – זה בסדר.

ימית קליין: ועדיפה פחות זה האיזוטנקים לדרום ואונייה לצפון.

ימית קליין: אני לא מצליחה להבין למה חלופה של איזוטנקים לדרום ואונייה לצפון היא חלופה שעדיין המשרד אותה כעדיפה קלות.

ימית קליין: גם את האיזוטנקים לכל הארץ הוא אישר אבל כחלופה קבלה פחות מבחינתו.

ימית קליין: אני אומרת שבכל הכבוד, העמדה הזאת לא מקובלת.

עמיר פרץ: תודה.

עמיר פרץ: עמדתך הובנה כראוי.

עמיר פרץ: עכשיו אנו פונים ל"חיפה כימיקלים" – אני מבין שיש פה נציגות של ההנהלה, המנכ"ל לא הגיע מסיבות אישיות.

יורם ראב"ד: כן אדוני אבל נמצאים פה הסמנכ"ל ועורך הדין של החברה.

ניר יצחקי: אני סמנכ"ל משאבים של "חיפה כימיקלים".

יעל כהן-פארן: איפה מנכ"ל החברה?

עמיר פרץ: אל תפריעי, יעל.

יעל כהן-פארן: למה המנכ"ל לא פה?

עמיר פרץ: למה?

עמיר פרץ: ככה.

יורם ראב"ד: את פשוט לא מקשיבה.

עמיר פרץ: אמרתי עכשיו.

עמיר פרץ: הוא רצה לבוא אבל לא יוכל היה לבוא מעניינים אישיים.

עמיר פרץ: זה נמסר לי ואני אומר במפורש.

עמיר פרץ: יכולנו לבטל את הישיבה עד שהבעיות האישיות שלו ייפתרו – החלטתי שלא.

עמיר פרץ: בבקשה, בוא נתקדם.

ניר יצחקי: אני אתאר בקצרה את התהליך או את העמדה שלנו.

ניר יצחקי: התקבלה החלטת ממשלה לפיה החלופה הבטוחה ביותר היא הגעה של אונייה.

ניר יצחקי: זה משהו שבחנו אותו כל הגורמים המקצועיים מקשת רחבה של המדינה והממשלה וכל מי שעוסק בדבר.

ניר יצחקי: כל אנשי המקצוע נתנו דעתם בנושא.

ניר יצחקי: זה הפתרון הרצוי.

ניר יצחקי: זו השורה התחתונה ולשם "חיפה כימיקלים" חותרת.

ניר יצחקי: פתרון האיזוטנקים הוא פתרון זמני ואנחנו עובדים איתו עכשיו.

ניר יצחקי: אנחנו מקווים שנגיע מהר מאוד - - -

עמיר פרץ: למה אתם לא מפעילים גם את "חיפה כימיקלים" צפון עם איזוטנקים?

ניר יצחקי: הדרום עצמו עובד היום ב-70% תפוקה בערך ואנחנו לא מצליחים להפעיל אותו באופן מלא עם איזוטנקים.

ניר יצחקי: הפתרון הזה הוא לא אידאלי.

ניר יצחקי: אין מספיק איזוטנקים בשוק.

ניר יצחקי: זה תהליך או עבודה שעושים אותה באופן ייחודי והיא לא מתבצעת בכל מקום בעולם, לא מובילים המון איזוטנקים בעולם, זה לא קורה.

ניר יצחקי: אין איזוטנקים מותאמים לאמוניה בכמויות כאלה.

ניר יצחקי: לקח זמן ולוקח עדיין זמן – לא קיבלנו אפילו את כל צי האיזוטנקים שאנחנו אמורים לקבל.

ניר יצחקי: גם היום אנחנו לא מצליחים להפעיל את האתר הדרומי בהיקף שהיינו רוצים להפעיל, קל וחומר את האתר הצפוני.

ניר יצחקי: יתרה מזאת.

ניר יצחקי: האתר הדרומי נמצא באזור במישור רותם שהוא לא מיושב באוכלוסין ולכן שינוע של איזוטנקים לשם נראה לנו הרבה יותר פשוט והגיוני.

ניר יצחקי: בנוסף לכל זה, כדי לעמוד בכל מיני תקנות של המשרד להגנת הסביבה ובכל הרגולציה יש השקעות בסכומי כסף מאוד גדולים של מאות מיליוני שקלים האתר הצפוני לצורך עמידה ברגולציה.

ניר יצחקי: בהעדר אופק תפעולי שאנחנו - - -

עמיר פרץ: בגלל האיזוטנקים?

עמיר פרץ: ההשקעות?

ניר יצחקי: לא.

יורם ראב"ד: בגלל חוק אוויר נקי.

עמיר פרץ: אבל זה לא קשור לסוגיה שעומדת בפנינו.

יורם ראב"ד: לא ישקיעו אם אין פתרון ארוך טווח.

ניר יצחקי: בסופו של דבר מחפשים פתרון יציב לאורך זמן עם הבטחה שבסופו של דבר זה יקרה.

ניר יצחקי: אם החליטו שהפתרון הראוי הוא האונייה.

ניר יצחקי: אנחנו מן הסתם תומכים בפתרון הזה ורוצים לממש אותו כמה שיותר מהר מבחינתנו.

עמיר פרץ: אתה טוען עכשיו שאין מספיק איזוטנקים השוק, זו הטענה הראשונה.

עמיר פרץ: הטענה השנייה שלך היא שכל עוד אין תכנית ארוכת טווח לא תשקיע את מה שאתה נדרש מהמשרד להגנת הסביבה כי לא מוכן להשקיע - - -

יורם ראב"ד: הדבר השלישי והחשוב ביותר: ההחלטה הרגולטורית האם הפתרון הביטחוני הנכון ביותר הוא אונייה או איזוטנקים צריך לקבל הרגולטור ולא אנחנו.

יורם ראב"ד: הרגולטור, נכון לרגע זה אלא אם ישנה את דעתו, החליט שאונייה זה הפתרון.

יעל כהן-פארן: אין לכם שום קשר להחלטה הזו?

יורם ראב"ד: אני אענה לך בשמחה.

עמיר פרץ: יעל, תבקשי - - - אני לא מוכן לשבש את הדיון.

עמיר פרץ: זה דיון טעון מאוד.

עמיר פרץ: אם את רוצה, אני אתן לך בשמחה כמזה זמן שאת רוצה לדבר.

עמיר פרץ: רק תבקשי ואני אתן.

יורם ראב"ד: הרגולטור, נכון להיום, בדעה שהפתרון האופטימלי, בהתחשב שמורכבות החומר, הוא אונייה קטנה.

יורם ראב"ד: אנחנו חושבים שזה גם פתרון נכון וזה גם פתרון שייתן לנו אופק ויצדיק השקעות במפעל הצפוני.

יורם ראב"ד: בלי פתרון עם אופק, להשקיע במפעל הצפוני מאות מיליונים, אלה הסכומים הנדרשים, זה לא ריאלי.

יורם ראב"ד: לכן המפעל סגור.

יורם ראב"ד: לכן גם הייתה לפני יומיים פגישה עם ועד העובדים שנמצא כרגע בחל"ת ועם ארגון העובדים במטרה להיכנס להליכי פיטורים בהסכמה או פרישה בהסכמה כי אנחנו לא רואים בטווח הנראה לעין אפשרות הפעלת המפעל בצפון.

עמיר פרץ: תודה רבה.

עמיר פרץ: עכשיו, אם כך, נעבור לנציגי הארגון.

עמיר פרץ: מי יציג את הדברים?

רפאל קמחי: אני מלווה ארגונית את ועד העובדים.

רפאל קמחי: ראשית, אפתח ואומר שמסתמן שבחודשים האחרונים ועד העובדים הצפוני הוא יחיד שמחזיק את האינטרס הלאומי.

רפאל קמחי: האינטרס הלאומי הוא שהמפעל הצפוני יעבוד כדי שמאות משפות בצפון תתפרנסנה.

רפאל קמחי: אין לנו עניין ברווחים של הבעלים טראמפ.

רפאל קמחי: זה לא האינטרס של כנסת ישראל.

רפאל קמחי: האינטרס הוא שמאות עובדים יעבדו.

רפאל קמחי: כשל ניהולי מתגלגל שהפך להיות לכישלון משילותי, רגולטורי, הפך אותנו לשבויים ולכאלה שב-7 במאי הולכים הביתה.

רפאל קמחי: אתמול קיבלנו בשורה מאוד קשה מהמנכ"ל הנכנס מר מוטי לוין שמציע לנו להתחיל לנהל דיון על פרישה.

רפאל קמחי: קודם כל, ה לא העניין מבחינתנו.

רפאל קמחי: העניין מבחינתנו הוא שיש אופציה ריאלית, ברורה וקיימת להפעיל את המפעל הצפוני בדיוק כפי שהמפעל הדרומי פועל וזה באמצעות איזוטנקים.

רפאל קמחי: אין שום סיבה בעולם לפרק זמן מסוים להחיל את הפתרון הזה כך שהמפעל הצפוני יעבוד ומאות משפחות - - -

אבי דיכטר: מה זה פרק זמן מסוים?

רפאל קמחי: פרק זמן מסוים עד שפתרון קבע כזה או אחר, בין אם מפעל – אין לנו הרי עניין בשאלה האם פתרון האונייה או פתרון אחר הוא הפתרון הנכון.

רפאל קמחי: אנחנו זקוקים לפתרון מהיר.

רפאל קמחי: לוח הזמנים שלנו מבחינת בית הדין לענייני עבודה בחיפה מסמן את ה-7 במאי.

רפאל קמחי: אנחנו רוצים פתרון לפני ה-7 במאי.

רפאל קמחי: הפתרון שמיושם כרגע בדרום הוא פתרון האיזוטנקים.

רפאל קמחי: שים לב גיחוך שבדבר.

רפאל קמחי: כרגע את האיזוטנקים מובילים לדרום במקום לדחוף אותם לצפון למרחק הרבה יותר סביר, גם כשהסיכון הבטיחותי בוודאי נמוך יותר.

רפאל קמחי: בשלב הזה אני מבקש שנשמע את מר אלי אלבז.

עמיר פרץ: אלבז, כמה עובדים יש היום בחל"ת?

אליהו אלבז: כל המפעל נמצא בחל"ת.

עמיר פרץ: כל המפעל זו הגדרה בעייתית.

עמיר פרץ: מה מספר העובדים?

אליהו אלבז: 250 עובדים בהסכם הקיבוצי.

אליהו אלבז: אני רוצה להגיד לכם שהחברה מתקיימת, עובדת.

אליהו אלבז: בדרום עובדים, במת"מ עובדים, סמנכ"לים עובדים ומקבלים שכר, שני מנהלי כוח אדם עובדים בצפון ומקבלים שכר.

אליהו אלבז: מי שלא עובד אלה המסכנים, אנחנו, ששייכים להסכם הקיבוצי.

אליהו אלבז: המפעל חי וקיים.

אליהו אלבז: משנעים 300 קילומטר מנמל חיפה עד לדרום ולא יביאו את זה למרחק של 5-4 קילומטרים אלינו.

אליהו אלבז: כל הסיפורים האלה שאין איזוטנקים – יש איזוטנקים כמה שאתם רוצים.

אליהו אלבז: הביאו להם שבע חברות מייצרות.

אליהו אלבז: יש פה כשל בו אנחנו בני ערובה ורק אנחנו משלמים את המחיר.

אליהו אלבז: במאי יסתיים החל"ת ואנחנו מבקשים מכל הרגולטורים לקבל החלטה.

אליהו אלבז: אנחנו רוצים דבר פשוט: רק לעבוד.

אליהו אלבז: אין לנו שום העדפה איך לעבוד.

אליהו אלבז: אנו רוצים רק להתפרנס.

אליהו אלבז: כמו שאמרתי, המדינה נתנה מענקים, נתנה פרויקטים.

אליהו אלבז: מיליוני דולרים נשפכו על "חיפה כימיקלים" צפון ועל "חיפה כימיקלים" דרום.

אליהו אלבז: אנחנו לא רוצים שיעשו עלינו את הסיבוב.

אליהו אלבז: אני עובד 40 שנה במפעל, בן 61.

אליהו אלבז: יש לנו עובדים בני 30, 40, 50, 60.

אליהו אלבז: אנשים בקריסה כלכלית ונפשית.

אליהו אלבז: פתחנו את הצרכנייה שלושה ימים לפני החג.

אליהו אלבז: אני חייב לציין שקיבלנו קצת כסף ופתחנו את הצרכנייה.

אליהו אלבז: שלושה ימים לפני החג רצנו עם המשפחות, אפילו עורכת הדין שלנו התנדבה ועזרה לנו להביא סחורה כדי שיש לאנשים קצת לעשות את החג: מצות, ממרח שוקולד, שמן.

אליהו אלבז: מעבר לזה עזרנו גם לקבוצות אנשים דרך כל מיני ארגונים שעזרו לנו.

אליהו אלבז: אנחנו מבקשים רק לעבוד ופה מחובת

אליהו אלבז: כם לדאוג לנו המסכנים לעבודה.

אליהו אלבז: כמו שהצפון עובד, סמנכ"לים וכל האנשים שעובדים – אנחנו גם רוצים לעבוד, רוצים להתפרנס.

עמיר פרץ: תודה רבה.

אליהו לוטטי: אני רק רוצה להוסיף עוד דבר אחד.

אליהו לוטטי: כל הדאגה שלנו היא למקום העבודה שלנו, למקור הפרנסה היחיד שלנו.

אליהו לוטטי: אני רוצה להוסיף על מה שאמר הסמנכ"ל שלנו – "חיפה כימיקלים" לקחה את חברת "דשנים" כקבלן משנה.

אליהו לוטטי: כמות האיזוטנקים שמגיעים למדינה עלתה ו"חיפה כימיקלים" דרום לא מסוגל לאכול את הכול והם מעבירים חלק מהייצור ל"דשנים".

אליהו לוטטי: מה שעושים ב"דשנים" היום מטעם "חיפה כימיקלים" כקבלן משנה: ייצור החומצה החנקתית, אכסון האמוניה וכן הפעולות האחרות שכבר פתחו להם כבר קו של מוצקים – אנחנו יכולים אצלנו בצפון.

אליהו לוטטי: גם אם אנחנו נעבוד ב-50, 70 אחוז תפוקה גם בצפון, עדיין אנחנו מצליחים להחזיר לעבודה מעל 90-80 אחוז מהעובדים.

אליהו לוטטי: זו בדיוק הדרישה.

אליהו לוטטי: אם מה שטוב גם לדרום וגם ל"דשנים" על ידי "חיפה כימיקלים" – אותה חברה - - - אנחנו כרגע משמשים כבני ערובה.

אליהו לוטטי: אני מאמין שאתם כנציגים של ועדה ביטחונית שאם היינו תפוסים על ידי איזשהו גורם זר כבני ערובה, הייתם עושים כל מה שאפשר לאל ידכם כדי לשחרר אותנו.

אליהו לוטטי: פה אנחנו באים לבקש בשם כל העובדים.

אליהו לוטטי: אנחנו כבר מעל שנה במצב מאוד קשה ומבקשים מכם: בואו, תשחררו אותנו.

אליהו לוטטי: אנחנו רוצים לחזור לעבודה.

אליהו לוטטי: אין שום סיבה שלא נחזור.

אליהו אלבז: "דשנים" נמצאת 500 מטר מהמפעל שלנו.

עמיר פרץ: אלבז, יש לי סימפטיה לוועד ונתתי לכם זמן כפול, לא לנצל את זה לרעה.

עמיר פרץ: בועז, אתה רוצה להשלים משהו כדי שנשלים את חיפה ונעבור הלאה לגורמים הנוספים?

בועז גור: אני מלווה את מפעל "חיפה כימיקלים" כבר די הרבה שנים עוד לפני שהייתי חבר מועצה.

בועז גור: כחבר מועצה לקחתי על עצמי לסייע גם בידי ראש העיר ובידי העובדים והארגונים ככל שאני יכול כדי למצוא פתרון ואני רוצה רק להוסיף על הדברים שנאמרו.

בועז גור: כחבר מועצה, כמי שרואה את טובת התושבים, יש כמה הנחות יסוד שאנחנו כל נבחרי הציבור צריכים לשים על השולחן, בטח הנבחרים המקומיים.

בועז גור: אחד, המפעל הוא מאוד מאוד מאוד רווחי כשהוא עובד.

בועז גור: מאוד רווחי.

בועז גור: הוא לא מפעל שכל שנה שואל מה יהיה בשנה הבאה.

בועז גור: הדבר השני הוא שיש במפעל הסכם קיבוצי.

בועז גור: הסכם קיבוצי בעיני מעבר לזה שהוא אינטרס לאומי, הוא גם אינטרס עירוני ממדרגה ראשונה.

בועז גור: עובדים מוגנים זה טוב לעובדים עצמם בראש ובראשונה אבל גם לעיר.

בועז גור: על זה צריך לשמור.

בועז גור: זו עמדה שהקפדנו עליה מהתחלה.

בועז גור: הדבר השלישי הוא שהמפעל מהווה סיכון בטחוני וגם סיכון סבבתי גם בחלופת האונייה.

בועז גור: אני אתייחס לעמדה של המפעל בקשר לזה.

בועז גור: הדבר האחרון שאליו התייחסת יושב-הראש, הוא שיש כאן אי קיום מתמשך, רשלנות מתמשכת של החלטת ממשלה.

בועז גור: לא יתכן שמחליטים להקים מפעל על מנת לייצר פתרון ואנחנו כרגע כמו העניים שרבים על הקרטון בחורף הקר ברחוב.

בועז גור: צריך היה כבר לבנות את הבית, הבית היה צריך להיות מאוכלס על כל מה שהיה צריך להיות בתוכו וכרגע אנחנו רבים על הקרטון.

בועז גור: ההנחה האחרונה שאוסיף לזה ואתייחס גם למה שנאמר בפסקי הדין על ידי בית המשפט היא שמדובר במפעל שבהתנהלות שלו הוא מפעל מאוד כוחני כלפי עובדים והוא גם מפעל שנהנה מאוד להגיע ברגע האחרון לכל התוצאות.

בועז גור: מבחינתי, זה מפעל שההתנהגות שלו גובלת בהפרת חוק מתמשכת.

בועז גור: על המפעל מונחת האחריות לדאוג וללחוץ להקמת המפעל לייצור אמוניה בדרום.

בועז גור: הוא לא עשה זאת.

בועז גור: מבחינתי, ההגעה לרגע האחרון מונחת לפתחו לא פחות מאשר על הממשלה שלא פקחה על התהליך הזה.

בועז גור: לעניין הפתרון.

בועז גור: קודם כל, הבחירה ששמים על השולחן בין עובדים לבין תושבים היא אות קין על כל מי שהיה אמור לדאוג שלא נגיע למצב הזה.

בועז גור: זה על הממשלה - - -

עמיר פרץ: בוא נסתפק באות קלון ולא קין.

עמיר פרץ: קין זה קצת מוגזם.

בועז גור: מאה אחוז, נסתפק באות קלון שכמו שאמרתי היא מונחת לפתחם של נציגי הממשלה, מונחת לפתחם של נציגי החברה.

בועז גור: חס וחלילה לא לפתחן של הרשויות המקומיות ובטח ובטח לא על העובדים.

בועז גור: האמירה שלהם שהם בני ערובה היא האמירה המדויקת ביותר שהיה אפשר לגיד כאן.

בועז גור: מבחינתי כרשות אין שום בחירה בין עובדים לתושבים.

בועז גור: עובדים הם תושבים, תושבים הם עובדים – אין שום בחירה ביניהם, לא צריכה להיות בחירה ביניהם.

בועז גור: פתרון האיזוטנקים שכבר הוצג פה בכמה וכמה דרכים, לרבות גם בטענות שסתרו את טענות המפעל, אני חושב שהוא הפתרון הנכון ביותר, המוצדק ביותר, האפשרי והסביר ביותר.

בועז גור: אם יעלו שאלות של הענקת כרית ביטחון למפעל – מסתבר עכשיו שהמפעל צריך איזושהי כרית ביטחון כדי לעמוד בתקנים סביבתיים, זה מפעל שפשוט לא מסוגל לעמוד על הרגליים – אז את כרית הביטחון הזאת, כשם שהמדינה הסכימה לתת להקמת המפעל בדרום, היא מסוגלת כרגע לתת למפעל, בין היתר כדי לחפות על הרשלנות שנגרמה במשך כמה שנים טובות.

עמיר פרץ: תודה רבה.

עמיר פרץ: בבקשה "צלול", מאיה.

מאיה יעקבס: תודה רבה.

מאיה יעקבס: אני מודה לכם מאוד על קיום הדיון הזה.

מאיה יעקבס: זה משהו שכבר קיווינו וביקשנו אותו די מזמן.

מאיה יעקבס: אני רוצה לדבר על המעטפת, על הקונספציה שאמוניה מסוכנת או לא, אם מכל האמוניה היה מסוכן או לא.

מאיה יעקבס: במשך שנים אמרו שהמכל אולי מסוכן, אבל הסבירות הסטטיסטית לפגיעה בו היא נמוכה ועד למלחמת לבנון השנייה עם השקרים של פיקוד העורך שכאילו רידדו והוציאו את האמוניה תוך כדי המלחמה ועם דוח הרצל שפיר שאמר שחובה למגן את המכל למרות שאחרי זה ראינו שאי אפשר למגן.

מאיה יעקבס: מזל אתה הגעת כשר להגנת הסביבה והובלת מתוך ההכרות שלך כשר הביטחון לפני כן במהלך המלחמה כשהבנת עד כמה מסוכן המכל, כדי לשנות את זה.

מאיה יעקבס: עם זאת, מה שקרה זה שמצאנו את עצמנו מאז הניצחון הגדול וזה באמת ניצחון גדול שסגרו את מכל אמוניה, בדיון מאוד מטריד.

מאיה יעקבס: קודם כל, מטריד לראות מתי בכלל התחילו את הדיון על החלופות ושעשו את זה רק אחרי שסגרו את מכל האמוניה כשכבר השתמשו בעובדים כשבויים, כקלף מיקוח.

מאיה יעקבס: על גבם של אנשים שממש לא מגיע להם, אנשים טובים שמצאו את עצמם פה באמצע וזה לא לעניין.

מאיה יעקבס: גם המון חוות דעת התעופפו להן באוויר מכל הכיוונים.

מאיה יעקבס: חשוב לזכור שאין בארץ מומחיות אמתית לנושא הספציפי של מכלי אמוניה ואמוניה.

מאיה יעקבס: יש לנו חברה אחת גדולה, מובילה, שהיא חברת "חיפה כימיקלים" שמייבאת אמוניה.

מאיה יעקבס: היא זו שמכתיבה פה את הטון במשך הרבה מאוד שנים.

מאיה יעקבס: מומחים שפנינו אליהם לאורך הדרך לא הסכימו לתת לנו חוות דעת כי לא רצו לריב עם "חיפה כימיקלים" ולא עם המשרד להגנת הסביבה.

מאיה יעקבס: ככה מצאנו את עצמנו בדקה ה-90 מגיעים לאחת החברות המובילות בעולם לתרחישי סיכונים, שמה: DNV.

מאיה יעקבס: DNV כתבו דוח חמור מאוד לגבי הסיכון הגדול שיש בחלופה של אונייה.

מאיה יעקבס: גם איזוטנקים הם לא חלופה מיטבית אבל בואו נראה מה יש לנו כרגע על הפרק.

מאיה יעקבס: יש לנו אונייה קטנה – קטנה זה עניין יחסי, מדובר ב-2,500 טון אמוניה.

מאיה יעקבס: זו לא כמות קטנה, גם בה די כדי להרוג עשרות אלפי אנשים ובכל זאת לא הכמויות העצומות שהיו פה קודם לכן.

מאיה יעקבס: אבל מדובר באונייה שהיא לא ממוגנת.

מאיה יעקבס: היא בעצם מכל צף שניצב בדיוק ליד המכל הקודם, בגלל זה כל הזמן יש את הבלבול בין המכל לבין האונייה, בעיקר מכיוון שהיא אמורה להתחבר לצינור ששימש קודם לכן את מכל האמוניה.

מאיה יעקבס: הצינור הזה לא ממוגן.

מאיה יעקבס: הוא סיפור מאוד בעייתי בפני עצמו.

מאיה יעקבס: אמנם אנחנו בוועדת חוץ וביטחון אבל הדיון פתוח ולכן אני לא אכנס לזה מכיוון שיש פה נושא מאוד מורכב.

מאיה יעקבס: אני רוצה לנצל את ההזדמנות הזאת ולהודות ולהעריך מאוד את יונה יהב ואת הצוות שלו על כך שהם עומדים איתנים ונחושים מול לחץ פיזי בלתי מתון בכלל.

מאיה יעקבס: אי אפשר לתאר בכלל את כמות הלחצים והמידע הלא רלוונטי והתכנים הלא רלוונטיים שהופעלו כאן במסגרת הלחצים לאשר חלופות שהן פשוט עדיין ממשיכות לסכן את הציבור.

מאיה יעקבס: מבחינתנו לא היה טבעי יותר מלפתוח שמפניות על סגירת המכל ולגמור עניין ובכל זאת אנחנו כאן כבר למעלה משנה אחרי מכיוון שגם האיזוטנקים הם אמנם לא חלופה מיטבית, אנחנו שומעים שיש פחות איזוטנקים, אבל היו כבר דליפות של אמוניה מאיזוטנקים כמה פעמים ולשמחתנו ראינו שלא קרה שום דבר.

מאיה יעקבס: זו ההוכחה הטובה ביותר לכך שאם יש פה דיון על הנושא של הסיכון נטו, מה יותר בטוח לציבור – האיזוטנקים יותר בטוחים.

מאיה יעקבס: נכון שזו חלופה יותר מורכבת לתפעול ויותר יקרה ל"חיפה כימיקלים" וזאת הסיבה העיקרית שבגלל יש את הלחץ הגדול על החלופה של האונייה.

עמיר פרץ: שורה תחתונה.

מאיה יעקבס: בטווח הארוך זה מפעל מול מקשר.

מאיה יעקבס: אם אנחנו שומעים שיש פה דיון אולי לסגור את "חיפה כימיקלים" בצפון, למה אנחנו ממשיכים להתעקש על מקשר ימי בחיפה?

מאיה יעקבס: זה א'.

מאיה יעקבס: ב', המיקום של המקשר הימי בחיפה – לא היה דיון באמת איפה הוא אמור להיות.

מאיה יעקבס: המשרד להגנת הסביבה, אגף ים וחופים, מתנגד למיקום שבו הוחלט לעשות את זה: ממש ביציאה ליד הנמל עצמו.

מאיה יעקבס: בחורף האחרון היה סיפור שמכלית ששמה "דיאנה" עלתה שרטון.

מאיה יעקבס: אם חס וחלילה הייתה עומדת שם האונייה של האמוניה, כנראה שהייתה התנגשות מאוד - - -

עמיר פרץ: מאיה, תבחרי משפט טוב לסיום.

מאיה יעקבס: משפט טוב לסיום זה שאמוניה היא לא חומר של נחיצות לאומית.

מאיה יעקבס: זה מפעל פרטי שצריך את כל הדיונים בו לעשות בצורה פתוחה, שקופה, שמשתפת את הציבור, לא בוות"ל.

מאיה יעקבס: תודה רבה לכם.

עמיר פרץ: אתם תומכים כרגע באיזוטנקים.

מאיה יעקבס: אנחנו תומכים במאה אחוז באיזוטנקים ועוד יותר מכך במפעל לייצור אמוניה בדרום.

מאיה יעקבס: זה הפתרון המיטבי.

מאיה יעקבס: תודה רבה.

עמיר פרץ: בבקשה, חברת הכנסת יעל כהן-פארן.

יעל כהן-פארן: תודה רבה.

יעל כהן-פארן: קודם כל, אני מברכת על קיום הדיון החשוב הזה באמת.

יעל כהן-פארן: אין ספק שהסיפור של האמוניה מאיר באור ברור ובהיר התנהלות רעה ואני לא יודעת אם פושעת, רשלנית או מושחתת של ממשלת ישראל.

יעל כהן-פארן: אני אומרת את המילה מושחתת ואני לא סתם אומרת אותה.

יעל כהן-פארן: יש פנייה כבר לפני חודשים רבים של מבקר המדינה ליועץ המשפטי לממשלה בנוגע למעורבות הרבה של משרד ראש הממשלה בסיפור הזה ובפתרונות האלה ודרישה אפילו לחקירה פלילית.

יעל כהן-פארן: אני לא יודעת מה נעשה עם זה.

יעל כהן-פארן: פניתי מספר פעמים ליועץ המשפטי לממשלה, במיוחד בחודשים האחרונים, לאור זה שהנושא הגיע לחקיקה ראשית בכנסת כדי למצוא פתרון לדברים.

יעל כהן-פארן: לשמחתי החקיקה נעצרה אבל לא בזכות ראש הממשלה ודם לא בזכות היועץ המשפטי לממשלה והדברים צריכים להיאמר.

יעל כהן-פארן: יש כאן נורות אדומות מהבהבות מעל הסיפור הזה.

עמיר פרץ: את מדברת על החקיקה להפקיע את הסמכות?

יעל כהן-פארן: אני מדברת על החקיקה לעקוף את הרשויות המקומיות לצורך רישוי עסקים למכל הצף כי עיריית חיפה לא מוכנה לתת רישוי עסקים לחיבור - - -

עמיר פרץ: איפה נמצאת עכשיו החקיקה?

יעל כהן-פארן: היא עברה את ועדת הפנים והגנת הסביבה שאני חברה בה לפני הפגרה אבל היא לא עלתה במליאה.

יעל כהן-פארן: היא בעצם מוכנה לקריאה שנייה ושלישית במליאה ומי שעוצר אותה כרגע זה לשמחתי הרבה תושב חיפה, השר כחלון.

יעל כהן-פארן: אבל אתה יודע, לא לעולם חוסן.

יעל כהן-פארן: מי יודע מה יהיה כשנחזור מהפגרה.

יעל כהן-פארן: את הוועדה זה כבר עבר.

יעל כהן-פארן: למרות שזה חוק כללי יותר של רשויות מקומיות, נאמר בוועדה בצורה ברורה שזה קודם כל בא לפתור את העניין של "חיפה כימיקלים" ועיריית חיפה שמתנגדת.

יעל כהן-פארן: זה מקור החוק, זה ברור לגמרי.

יעל כהן-פארן: באותה ועדה שעריית חיפה ו"צלול" השתתפו בה יחד עם נציגי הממשלה, זה היה מונח כמו אקדח על השולחן: אם לא תסכימו למה שאנחנו מביאים פה, אנחנו נביא את זה בחוק.

יעל כהן-פארן: זה היה שם לפני שהם הצטרפו לוועדה.

יעל כהן-פארן: אני לא יודעת איפה היועץ המשפטי לממשלה.

יעל כהן-פארן: אני מנסה להשיג ממנו תשובות.

יעל כהן-פארן: עוד בתהליך החקיקה ביקשתי ממנו להתערב.

יעל כהן-פארן: פנו אליו ממבקר המדינה לפתוח בחקירה.

יעל כהן-פארן: אני לא יודעת, אולי יש חקירה סמויה.

יעל כהן-פארן: חקירה גלויה לא.

אבי דיכטר: אבל לפני שבדקת אם יש חקירה גלויה או סמויה קבעת כבר מושחתת.

אבי דיכטר: פה קודם האשימו את פיקוד העורף בשקרים, את מאשימה את הממשלה.

אבי דיכטר: היזהרו בלשונכם.

יעל כהן-פארן: אני נזהרת - - - אבל אתה יודע מה, יושב-ראש הוועדה, כשיש הליך כל כך מורכב וכשיש פה גוף לא זוטר – לא "צלול" פנו ליועץ המשפטי לממשלה אלא מבקר המדינה.

יעל כהן-פארן: סליחה.

יעל כהן-פארן: לא גוף חשוב כמו "צלול", עמותה עצמאית, אלא מבקר המדינה פנה ליועץ המשפטי לממשלה.

יעל כהן-פארן: זה לא עניין של מה בכך.

אבי דיכטר: אבל גם מבקר המדינה לא אמר מושחתת.

אבי דיכטר: את חברת כנסת - - -

יעל כהן-פארן: הוא אמר יש חשד.

יעל כהן-פארן: לחקור פלילים.

יעל כהן-פארן: זה מה שהוא אמר.

אבי דיכטר: כן.

אבי דיכטר: בין זה לבין מושחתת יש מרחק.

אבי דיכטר: לטובת הדיון.

אבי דיכטר: יושבים פה אזרחים.

יעל כהן-פארן: לא צריך להעביר חוק.

יעל כהן-פארן: משהו שאתה לא מצליח להעביר בדרך המלך, אתה מייצר חוק?

יעל כהן-פארן: ניסו למצוא עוד פרצה.

יעל כהן-פארן: קיבלתי מכתבים שהועברו בין היועצים המשפטיים, בדקתי את זה, כרגע זה לא מתקדם אבל מנסים למצוא עוד פרצות.

יעל כהן-פארן: ששר האוצר – זה משהו שקדם להליך הליך החקיקה – יפעיל את סמכותו כמי שאחראי על תחום התכנון והבנייה דרך איזושהי פרצה צדדית, סעיף צדדי.

יעל כהן-פארן: לשמחתי הם לא עשו את זה.

יעל כהן-פארן: גם המשרד להגנת הסביבה התנגד לכך.

יעל כהן-פארן: הייעוץ המשפטי של המשרד להגנת הסביבה אמר בצורה ברורה שהוא לא מעוניין בכך.

יעל כהן-פארן: אבל הדברים נבדקים מכל הכיוונים ואני מצטערת לומר שיש לי פה חששות וכנראה שלא בודקים אותם.

עמיר פרץ: מה השורה התחתונה, יעל, מבחינתך?

עמיר פרץ: מה המלצתך?

יעל כהן-פארן: יכלו למצוא פתרון.

יעל כהן-פארן: המפעל יכול היה כבר לעבוד וכולם כאן יודעים את זה.

יעל כהן-פארן: פתה היית השר להגנת הסביבה כשיצא המכרז מפעל האמוניה.

עמיר פרץ: אני הוצאתי את המכרז.

עמיר פרץ: אני הוצאתי את זה לפועל.

יעל כהן-פארן: בנובמבר 2016 הוא נכשל.

יעל כהן-פארן: מאז אנחנו בהתבחבשות הזאת.

יעל כהן-פארן: את המכל סגרו בספטמבר 2017 אבל ההחלטה על סגירתו הייתה במרץ 2017.

עמיר פרץ: תיארנו את כל העובדות האלה בפרוטרוט בפתיחת הישיבה.

יעל כהן-פארן: בין נובמבר 2016 לנובמבר 2018, שזה עוד חצי שנה, יכול היה לקום מפעל – שנתיים – יכול היה לקום מפעל.

יעל כהן-פארן: לא עשו את זה.

יעל כהן-פארן: לא "חיפה כימיקלים" דאגה לזה ולא ממשלת ישראל דאגה לזה.

יעל כהן-פארן: שתיהן ביחד.

יעל כהן-פארן: עכשיו הם מנסים למצוא פתרון שהוא רע.

יעל כהן-פארן: הוא רע לתושבי חיפה ולא סתם הרשויות על הרגליים האחוריות.

יעל כהן-פארן: צריך עכשיו לקדם מפעל ייצור אמוניה בדרום, לרוץ עם זה – הכול תקוע שם.

יעל כהן-פארן: אני פשוט לא יכולה להבין את זה – ואת הפתרון הזמני של האיזוטנקים.

יעל כהן-פארן: צריך להיאמר ואמר את זה יפה מאוד בועז גור, חבר מועצת העיר, לא ייתכן שעל המאזניים יהיו חיי תושבים ועובדים.

עמיר פרץ: לזה אנחנו מסכימים.

יעל כהן-פארן: לקחת אחריות על העובדים – זה תפקידה של הממשלה.

יעל כהן-פארן: לקחת אחריות על העובדים, לחבק אותם בשתי ידיים ולא לתת להם להישאר בני ערובה בסיפורה הזה.

עמיר פרץ: אם לסכם את עמדתך, את אומרת שבטווח הקצר איזוטנקים וכמובן בטווח הארוך מפעל.

עמיר פרץ: כולנו מסכימים.

יעל כהן-פארן: למפעל "חיפה כימיקלים" יש עוד הרבה בעיות סביבתיות.

יעל כהן-פארן: הם אחד הגורמים המזהמים של מפרץ חיפה, גם בזיהום אוויר - -

מאיה יעקבס: נכון.

יעל כהן-פארן: - - כמו בז"ן בערך, גם ב-s'VOC.

יעל כהן-פארן: דיברו כאן קודם על השקעות נדרשות ורק אם תהיה הבטחה לאמוניה ישקיעו את ההשקעות.

יעל כהן-פארן: מה זה הדבר הזה?

יעל כהן-פארן: מפעל לא יכול להתחיל לעבוד לי שיש את ההשקעות בסביבה.

עמיר פרץ: זה מה שהם אומרים.

יורם ראב"ד: נכון, אמרנו את זה.

יעל כהן-פארן: אבל אתם מתנים את הכול.

יעל כהן-פארן: בסופו של דבר יכול להיות שהמפעל הזה בצפון צריך לעבור לדרום.

יעל כהן-פארן: כשהיה מפעל ייצור אמוניה בדרום, להעביר כזאת כמות של אמוניה לצפון זה סיפור - - -

יורם ראב"ד: יצא המרצע מהשק.

יעל כהן-פארן: לא.

יעל כהן-פארן: צריך לחשוב על זה.

יעל כהן-פארן: אני אומרת שכרגע אנחנו בסיטואציה - - - צריך להיות חלק מקבלת ההחלטה.

קריאות: - - -

עמיר פרץ: חברים, בדרך כלל חברי כנסת – יעל יודעת את מלאכתה.

עמיר פרץ: אני רוצה לומר לך שאני לא יכול להתעלם מההיגיון שאומרים שאם להשקיע מאות מיליונים באיכות סביבה אז אולי נחליט לא לפתוח בכלל אם אין לנו פתרון לטווח ארוך.

יעל כהן-פארן: אז תקדמו את המפעל בדרום.

יעל כהן-פארן: תשקיעו מאות מיליונים.

יורם ראב"ד: זה מה שאת רוצה.

יורם ראב"ד: - - - איפה העובדים שאת דואגת להם?

ימית קליין: לשים אקדח מעשן על השולחן ולהגיד רק אם יתנו לי אני - - - חוק אוויר נקי.

יעל כהן-פארן: יש שימועים - - - שכולם תקועים כי המפעל כבר לא עובד, אבל היו שימועים לפני שהוא נסגר, היו הפרות של חוק אוויר נקי.

יעל כהן-פארן: צריך לשים את זה על השולחן.

עמיר פרץ: יעל, אם עמדתך היא שצריך להקים מפעל בדרום ולהעביר את "חיפה כימיקלים" צפון לדרום, כל הדיון משתנה מקצה לקצה.

עמיר פרץ: כל השאלות הופכות אחרות לחלוטין.

עמיר פרץ: אני מציע שנחזור ונצטמצם בסוגיה בה אנחנו נמצאים כדי שלא נעשה עוול לשום גורם שהגיע הנה.

עמיר פרץ: אנחנו כרגע נמצאים מול החלטה עסקית של "חיפה כימיקלים" שאומרת:

עמיר פרץ: אנחנו מעוניינים להפעיל את "חיפה כימיקלים" דרום וצפון.

עמיר פרץ: את הצפון נפעיל רק אם יהיה לנו פתרון קבוע, ארוך טווח לשאלת אספקת חומר הגלם מכיוון שבלי פתרון ארוך טווח לא נוכל להרשות לעצמנו להשקיע את ההשקעה הנדרשת לפני פתיחת המפעל.

עמיר פרץ: יחד עם זאת, אני חושב שאחת הדרישות שנדרוש מ"חיפה כימיקלים" היא להסביר לנו: נניח והיה המשרד עכשיו מודיע שאין אונייה – מה הייתם עושים?

עמיר פרץ: הייתם מתארגנים לאיזוטנקים בדרך כזו או אחרת.

עמיר פרץ: לכן את העמדה הזו שאומרת שאם אין אונייה אנחנו לא מפעילים את "חיפה כימיקלים" צפון, אני לא מקבל במלואה.

עמיר פרץ: אני יכול להבין אותה אבל אני לא יכול לקבל אותה כחלק מאקסיומה.

עמיר פרץ: לכן אני מציע, ברשותך, שנסכים להתמקד בסוגיה שעומדת בפנינו כרגע.

עמיר פרץ: אחר כך נקיים דיון יותר רחב לגבי מה שקורה עם המפעל.

עמיר פרץ: ברור לכולם, יש הסכמה כללית כאן, שהפתרון האידאלי הוא הקמת מפעל שמייצר אמוניה כדי שעודפי האמוניה שיוצרים סיכון יהיו רק בצינורות ולא יותר מכך, שהשינוע יהיה מבוקר.

עמיר פרץ: גם אם ישנעו אמוניה מהדרום לצפון, מספר המשאיות שינועו בכבישים יהיה הרבה יותר קטן מאשר מספר המשאיות שהיו בתנועה מהמכל בחיפה לכיוון הדרום.

עמיר פרץ: זאת אומרת, בכל מקרה רמת הסיכון מצטמצמת גם בשל - - - השינוע.

עמיר פרץ: לכן המפעל הוא פתרון אידאלי.

עמיר פרץ: כרגע אנחנו מנסים להכריע בעניין של פתרון הביניים ופה אנחנו צריכים לקבל את ההחלטה.

יורם ראב"ד: מעבר לאמירה שנאמרה פה והיא לא אמירה בעלמא שנאמרה לחלל האוויר - - -

עמיר פרץ: אל תעלה לוויכוח בבקשה.

עמיר פרץ: אני פתרתי את הוויכוח.

יורם ראב"ד: חס וחלילה.

יורם ראב"ד: אני לא פותח ויכוח.

יורם ראב"ד: אני מנסה להתייחס לעובדות.

יורם ראב"ד: אני רוצה לציין שבמקביל לשאלה של ההשקעות הרבות שאנחנו נדרש להשקיע אם וכאשר ניסינו להתקדם.

יורם ראב"ד: למשל, ביקשנו לבנות במפעל בצפון מיגון לאיזוטנקים.

יורם ראב"ד: ביולי שעבר הגשנו בקשה להיתר בנייה – עיריית חיפה מסרבת לתת לנו.

ימית קליין: זו פשוט חוצפה.

ימית קליין: אני רוצה להגיב על זה.

יורם ראב"ד: אין לנו היתר בנייה, אין לנו רישיון עסק ואין לנו היתר רעלים למפעל בצפון.

יורם ראב"ד: אז בואו לא נטמון את הראש בחול.

ימית קליין: אני חייבת - - -

עמיר פרץ: עם כל הכבוד לך את לא חייבת כלום.

עמיר פרץ: הדבר היחיד שאת חייבת זה לבקש.

עמיר פרץ: אני אתן לך רשות דיבור – אני בהחלט מעוניין לשמוע את התשובה בעניין הזה.

עמיר פרץ: זה מאוד חשוב לי.

עמיר פרץ: אני אתן לך אפשרות להשיב על כך כי זו סוגיה שאני שומע אותה בפעם הראשונה.

עמיר פרץ: זו פעם ראשונה שמועלית כאן סוגיה ש"חיפה כימיקלים" צפון הגישו בקשה להיתרי בנייה כדי לאפשר להם לאחסן - - -

יורם ראב"ד: מיגון איזוטנקים.

עמיר פרץ: אתם כולם עורכי דין, אבל תנו לנו הזדמנות להשתמש בניסיון שלנו.

עמיר פרץ: תודה.

עמיר פרץ: זו פעם ראשונה, נכון אדוני יושב-ראש הוועדה?

עמיר פרץ: שאנחנו שומעים שיש בעיה שעיריית חיפה לא נותנת היתרים להקמת איזוטנקים בשטח המפעל.

אבי דיכטר: זה גם לא עלה בדיון בחיפה.

עמיר פרץ: לא עלה כי זה לא יתכן.

עמיר פרץ: זה עומד בסתירה.

עמיר פרץ: לא יתכן שעיריית חיפה לא תיתן היתר לאונייה הקטנה וגם לא תיתן היתר לאיזוטנקים.

עמיר פרץ: זו סתירה מוחלטת מבחינתנו ואנחנו נשמח לשמוע אותך בהמשך.

עמיר פרץ: אני מבקש מנציג נמל חיפה – מי מייצג כאן את נמל חיפה?

עמיר פרץ: איפה הוא?

עמיר פרץ: יש פה נציג מנמל חיפה?

עמיר פרץ: איננו, פרש.

עמיר פרץ: נציג נמל אשדוד, בבקשה.

מאיר עמר: חברת נמל אשדוד כפופה לכתב ההסמכה שניתן לה על ידי ממשלת ישראל.

מאיר עמר: המדיניות של החברה היא לתת שירות למפעלים וללקוחות שלה והיא מחויבת לתת את השירות הנדרש.

מאיר עמר: אנחנו מוגבלים בנושא אחסנה של האמוניה בנמל גם על ידי הנחיה של פיקוד העורף.

מאיר עמר: לכן אנחנו לא מאחסנים כרגע איזוטנקים של אמוניה בנמל.

מאיר עמר: אנחנו מאפשרים קבלת איזוטנקים במסירה ישירה.

מאיר עמר: הגבלנו את הכמות עד כ-15 מכולות לאונייה וזאת המדיניות של החברה כרגע ואנחנו נפעל על פי כל החלטה אחרת.

מאיר עמר: לגבי החלופות, בין אם איזוטנקים - - -

אבי דיכטר: 15 איזוטנקים בו זמנית?

מאיר עמר: בו זמנית לכל אונייה.

מאיר עמר: כפי שאמרתי, המשלוחים של עד 15 מכולות איזוטנקים של אמוניה, אנחנו מאפשרים לקבל אותם במסירה ישירה.

מאיר עמר: זה יכול להיות לכל אונייה ויכולות להיות גם שתי אוניות לכל יום.

מאיר עמר: אין הגבלה לגבי הכמות היומית, ההגבלה היא לכל אונייה.

מאיר עמר: אני מבין שהיו "חיפה כימיקלים" מייבאת את האיזוטנקים באונייה ייעודית מה שמוריד את הסיכון משמעותית מבחינה ביטחונית.

מאיר עמר: האונייה היא בשליטת החברה – אולי אתם תרחיבו בנושא הזה – העובדה שהם שולטים באונייה מאפשרת לפקח יותר טוב על האיזוטנקים גם מבחינה בטיחותית וגם מבחינה ביטחונית.

מאיר עמר: היו לנו שני אירועים משמעותיים של דליפות מאיזוטנקים מאז שהתחילו המשלוחים האלה.

מאיר עמר: אחת הייתה של "חיפה כימיקלים" והשנייה של "דשנים חיפה".

מאיר עמר: בשני המקרים לא היו נפגעים בנפש.

מאיר עמר: הנושא טופל על ידי צוותי החירות של חברת נמל אשדוד.

מאיר עמר: הכשל היה באיזוטנק עצמו כפי שהוא יצא מהמפעל.

אבי דיכטר: כפי שהוא יצא מנמל המוצא?

מאיר עמר: מנמל המוצא.

מאיר עמר: לא כתוצאה מהפעילות של הנמל.

מאיר עמר: קיבלנו דיווח על הדליפה עוד לפני שהאונייה הגיעה לנמל.

אבי דיכטר: באחריות מי זה?

מאיר עמר: האחריות על הדליפה היא האחריות של המפעל שטיפל באיזוטנק ומילא אותו.

מאיר עמר: הנמל נותן שירותים לאו דווקא לאמוניה.

מאיר עמר: אנחנו נותנים שירותים לכל האיזוטנקים לכל הכימיקלים ואנחנו פועלים על פי היתר הרעלים.

מאיר עמר: אנחנו נותנים שירותים לכל הכימיקלים שמגיעים למדינת ישראל דרך נמל אשדוד.

מאיר עמר: יש לנו צוותי חירום שיודעים לטפל ולמזער את האירוע.

מאיר עמר: אנחנו לא יכולים להבטיח שתמיד נצליח, אבל עד היום הצלחנו בכך.

אבי דיכטר: את בדיקת הדליפה אתם עושים בנמל או לפני הנמל?

מאיר עמר: על שני המקרים האלה קיבלנו דיווח ראשוני מרב-חובל האונייה.

מאיר עמר: יש לא מעט דליפות שאנחנו מגלים תוך כדי פריקה.

מאיר עמר: אנחנו מזהים שיש פגם לאו דווקא באיזוטנק של אמוניה.

מאיר עמר: אנחנו מזהים בעיה באחד מהמכלים ואנחנו מפעילים נוהל חומ"ס – מטפלים יחד עם צוותי כיבוי אש וגופי החרום שאמורים לטפל באירוע חומ"ס.

יעל כהן-פארן: אמרת קודם שאונייה של "חיפה כימיקלים" שרק עם איזוטנקים של אמוניה היא בטיחותית יותר וביטחונית בטוחה יותר.

יעל כהן-פארן: אולי זה לא אתה אמרת, אולי נציגי פיקוד העורף אמרו או אחרים - - -

עמיר פרץ: לא.

עמיר פרץ: אנחנו נגיע לזה.

עמיר פרץ: נגיע לכולם.

יעל כהן-פארן: אבל אתה אומר את זה מבחינה בטיחותית של טיפול נכון באמוניה אם יש בעיה?

יעל כהן-פארן: כי נשמע לי שביטחונית זה יעד אם יש אונייה שהיא מכילה רק אמוניה, גם אם מדובר באיזוטנקים קטנים, לעומת 15 איזוטנקים בים של מכולות אחרות.

מאיר עמר: אני לא רוצה להיכנס לפן הביטחוני.

יעל כהן-פארן: אתה ציינת שזה טוב יותר.

מאיר עמר: בפן הבטיחותי, ברגע שאונייה היא בבעלות חברת "חיפה כימיקלים", הם יכולים להציב צוותים באונייה ולברור את האיזוטנקים שעולים על האונייה מבעוד מועד.

יעל כהן-פארן: בטיחותית אבל לא ביטחונית.

מאיר עמר: אני לא רוצה להיכנס לסוגיה הביטחונית.

אבי דיכטר: הוא איש בטיחות.

אבי דיכטר: הוא לא איש ביטחון.

עמיר פרץ: תודה רבה.

עמיר פרץ: נתקדם.

עמיר פרץ: לפני משרד הממשלה, מי מפורום העזרה למניעת אסונות?

עמיר פרץ: מי מדבר מביניכם?

מאיר בן זאב: אני אתחיל.

עמיר פרץ: זה אותו זמן.

עמיר פרץ: בתוך ארבע דקות אין בעיה.

מאיר בן זאב: לא נגלוש מתוך ארבע דקות.

מאיר בן זאב: פורום עזרא נוריאל למניעת אסונות פתע רבי נפגעים מורכב מכמה עשרות מומחים בתחומם כולל ביטחון, בטיחות, כימיה, הנדסה, הנדסה ימית.

מאיר בן זאב: אלה מתנדבים וחפים מכל אינטרס שנותנים את מסקנותיהם ואני מדברר את המסקנות.

מאיר בן זאב: אני הפה שלהם לסיכום כל עבודת ההכנה והמחקר שנעשו בפורום הזה ב-30 השנים האחרונות והתמקדה מרגע סגירת המכל בדיון בחלופות – הדיון היום הוא דיון בחלופות.

מאיר בן זאב: השורה התחתונה של פורום עזרא לאחר דיון של כל המקצוענים שקראו את דוח DNV, שקראו את מסקנות המשרד להגנת הסביבה, שקראו את החלטות השופטים במהלך ההתפתחות היא שחלופת ההובלה של אמוניה באיזוטנקים תקניים ובטוחים יחסית עולה בבטיחותו לאין ערוך על פתרון אונייה.

מאיר בן זאב: מבחינת פורום עזרה פתרון האונייה זהה לפתרון מכל קרקעי בגלל אי יכולת הגנה, בגלל החומרים והכמויות העצומות שנמצאות שם.

עמיר פרץ: בבקשה, תשלים.

עמיר פרץ: יפה מאוד, עשית את זה במהירות.

שלומי מימון: אני רוצה לאחל לחברינו מ"חיפה כימיקלים" שימצאו להם פתרון.

שלומי מימון: הסתכלתי ברוב הדוחות בימים האחרונים.

שלומי מימון: הפרופ' של המשרד להגנת הסביבה אלי שטרן בעצמו קובע שהפתרון של איזוטנקים הוא פתרון הרבה יותר טוב מכל פתרון רק שהוא מפחד שמרכיבים אחרים ייקחו על זה את הקרדיט.

שלומי מימון: אני רוצה לברך את נמל אשדוד שהוא פתאום החליט לקבל איזוטנקים, מה שמקצר לנו את מסלול הנסיעה של משאיות לדרום למרחקים של משהו כמו 140 קילומטר פחות.

מאיה יעקבס: - - - ברכבת ואז - - -

שלומי מימון: בסדר.

שלומי מימון: את נכנסת לנושא אחר.

שלומי מימון: אני גם שואל למה בכלל איזוטנקים לא מגיעים לנמל אילת.

עמיר פרץ: מה יעשו איתם?

שלומי מימון: מאשדוד לדרום או אילת לדרות, יש הרבה פחות אוכלוסין.

שלומי מימון: אם חלילה קורה איזה מקרה, אז הוא היה יותר בשטח מדברי פתוח מאשר בשטח מאוכלס.

שלומי מימון: לפי הדוחות המשרד להגנת הסביבה כותב, המרחק בין נמל חיפה ל"חיפה כימיקלים" הוא 10 קילומטר.

שלומי מימון: זה לא נכון, המרחק הוא 3.2, אז בואו נקצר את המרחק כבר בשני שלישים.

שלומי מימון: מבחינת הבטיחות האזרחית.

שלומי מימון: אני יושב בעיר וראיתי את המלחמה ובזכותך אדוני היושב-ראש אנחנו מאוד מעריכים את "כיפת ברזל" שהדפה שם אין ספור טילים.

שלומי מימון: אבל בכל זאת, "כיפת ברזל" היא חלקיק מול נסראללה.

שלומי מימון: אנחנו מדברים פה רק על אמוניה.

שלומי מימון: אני חושב שאנחנו צריכים לדבר על כל המכלים המסוכנים.

עמיר פרץ: אני מבקש להצטמצם לנושא הדיון.

עמיר פרץ: אם אני אפתח את הדיון, לא נגיע לשום מסקנה.

עמיר פרץ: חברת הכנסת יעל כה-פארן בקשה לפתוח את זה בצדק, אתה מבקש לפתוח בצדק – אני לא מסכים.

שלומי מימון: אין ספק כרגע ש"חיפה כימיקלים" בדרום פועלת אך ורק באיזוטנקים כבר כמעט שנה.

שלומי מימון: היא יכולה להמשיך.

שלומי מימון: לא חסרים איזוטנקים במזרח התיכון, בים התיכון.

עמיר פרץ: אתה יודע או שאתה משער?

שלומי מימון: אני יודע.

שלומי מימון: נתנו להם רשימות.

שלומי מימון: יש כרגע בקפריסין קרוב ל-2,000 איזוטנקים נגישים.

שלומי מימון: הם צריכים 50.

עמיר פרץ: הם מתאימים לאמוניה?

שלומי מימון: מתאימים לאמוניה.

שלומי מימון: הם צריכים 50.

שלומי מימון: אפילו לא: הם צריכים 12 איזוטנקים לשבוע בחיפה ו-12 באשדוד.

שלומי מימון: זה הכול.

שלומי מימון: זה כל המשק כולו.

שלומי מימון: 12 בחיפה, 12 בדרום, פעם בשבוע.

ניר יצחקי: מאיפה המספר הזה?

שלומי מימון: חלוקות פשוטות: 300 טון לשבוע כפול איזוטנק של 25 טון - - -

ניר יצחקי: - - - 300 טון לשבוע?

ניר יצחקי: מאיפה המספרים האלה?

שלומי מימון: 300 טון ליום.

שלומי מימון: זה 10 איזוטנקים.

שלומי מימון: זה 48 לחיפה, 48 לאשדוד.

שלומי מימון: פתרתם - - -

עמיר פרץ: תודה.

עמיר פרץ: תודה רבה לך.

עמיר פרץ: מספיק שתאמר אמירה כללית שיש מספיק איזוטנקים, תן להם את המתמטיקה.

עמיר פרץ: תודה רבה.

עמיר פרץ: בבקשה, פרופסור אהוד קינן.

אהוד קינן: אני אציג מצגת.

אהוד קינן: אני חושב שהדיבור על איזוטנקים זה הסטת הדיון מהעיקר.

אהוד קינן: אין בכלל בעיה של איזוטנקים.

אהוד קינן: לטעון שנה או שנתיים אחרי שבכלל נוצרה הבעיה שיש מחסור באיזוטנקים זה פשוט לא נכון כי זמן הייצור של איזוטנק הוא שלושה חודשים.

אהוד קינן: אתה יכול לייצר לך כמה שאתה רוצה.

אהוד קינן: הדוח של GL-DNV שהן חברות שקיימות כבר 150 שנה שהמומחיות שלהן בהערכת סיכונים בתובלה ימית, הרבה מעבר למומחים שנמצאים באזור שלנו, במדינת ישראל בוודאי.

אהוד קינן: אתם רואים את המעגלים האלה, כל מעגל זה קילומטר.

אהוד קינן: הדוח שלהם מתייחס לפריצה של איזוטנק ולפריצה של אונייה בכמה תרחישים.

אהוד קינן: התרחיש המסוכן יותר מביא לכך שבטווח של 1.3 קילומטר זה 90% תמותה ו-10% תמותה זה מגיע למעגל הירוק של 4 קילומטר.

אהוד קינן: אתם רואים שם את השכונות ואת הרצפטורים הציבוריים שנמצאים באזור הזה – כמעט כל חיפה.

אהוד קינן: יש כאן תמונה של השכונות בחיפה.

אהוד קינן: האדום זה אותו אזור שמגיע ל-90% תמותה במקרה המחמיר.

אהוד קינן: אבל אתם רואים שהדברים מגיעים גם ל-10% במעגל הסגול והתכלת.

אהוד קינן: מבחינת כיווני רוחות, אלה כיווני הרוחות.

אהוד קינן: אני לא אכנס לזה כי אין לי זמן, אבל זה בכלל לא רלוונטי מכיוון שכמדובר באסון המוני השיקול הוא לא הסתברות אלא התכנות.

אהוד קינן: את זה אמר כבר דוח רפאל מ-1985.

אהוד קינן: במקרה של תאונה כזאת שנקראת האסון ההמוני, אין חשיבות להערכתנו את כוונות האויב, זה ממש לא רלוונטי, אלא את יכולתו בלבד.

אהוד קינן: למי שלא מאמין שדברים כאלו יכולים לקרות כדאי להיזכר במבצע "אבוקה" מ-1967 שבתוך שעה אחת צה"ל הפך את מצרים מיצואנית של דלקים ליבואנית של דלקים.

אהוד קינן: זה לקח בדיוק שעה אחת לשרוף את כל התשלובת הפטרוכימית במפרץ סואץ, שהיא הרבה יותר גדולה ממה שיש לנו כאן במפרץ.

אהוד קינן: תוך שעה זה נעלם עם כל המסקנות של זה.

אהוד קינן: השאלה אם האויב יכול לעשות את זה.

אהוד קינן: אנחנו לא ב-67'.

אהוד קינן: אנחנו היום ב-2018, האויב יכול לעשות את זה ועם "כיפת ברזל" ועם הזליגה של 10%, אנחנו יודעים את הבעיה.

אהוד קינן: האויב יכול לעשות את זה.

אהוד קינן: אם הוא יעשה את זה, זה לא רלוונטי.

אהוד קינן: זה לא שייך מבחינת הסיכון.

אהוד קינן: העניין של שאננות.

אהוד קינן: זו תמונה מווידאו שאני צילמתי בעצמי.

אהוד קינן: נכנסתי לנמל הקישון ארע פעמים בזמן שהאונייה הזאת "פרינס נוריס" פרקה שם אמוניה בתוך 48 שעות.

אהוד קינן: אף אחד לא עצר אותי.

אהוד קינן: הש"ג נופף לי לשלום מתוך הבוטקה שלו.

אהוד קינן: העניין הזה שלמדינת ישראל יש יכולות, יש לי - - -

עמיר פרץ: אולי הוא מכיר אותך.

עמיר פרץ: אחרי ארבע פעמים הוא כבר זיהה אותך.

אהוד קינן: עכשיו אולי הוא מכיר אותי אבל קודם הוא לא הכיר.

אהוד קינן: נכנסתי עם רכב ואף אחד לא בדק לי את הרכב ולא בדק מי אני בכלל.

אהוד קינן: היה יום חורף קר והוא לא יצא מהבוטקה.

אהוד קינן: העניין של רגולטור שבוי נאמר כאן.

אהוד קינן: את זה אמר בית המשפט העליון ופרקליט מחוז חיפה, את לא אני אומר.

אהוד קינן: אלו דברים חמורים מאוד.

אהוד קינן: הדבר החמור ביותר הוא שבדיון המשותף שהיה כמעט 12 שעות, אתם רואים את הדברים החמורים מאוד שאמר עורך הדין איתן לדרר.

אהוד קינן: הדבר המפתיע ביותר שהיה בדיון הזה – מי שרוצה לתבוע אותי בתביעת דיבה יכול לעשות את זה מכיוון שהדיון הזה היה מצום, מוקלט וכולו מתומלל ועדויות לזה קיימות לך – הוא שלמעשה ממשלת ישראל קיבל החלטה על התעדוף של אונייה על פני איזוטנקים על סמך מסקנות שלא היו ולא נבראו.

אהוד קינן: לא היה שום גוף מקצועי שדן בזה בצורה רצינית.

אהוד קינן: הכול החלטה של אדם אחד ואותו אדם הודה בזה.

עמיר פרץ: מי זה?

עמיר פרץ: ווה?

מאיה יעקבס: ווה.

אהוד קינן: תת-אלוף זאב צוק רם הודה שזה היה רעיון שלו על סמך ידע אישי.

אהוד קינן: זה היה מדהים מכיוון ששאלנו אותו מי קבע שאונייה פחות מסוכנת מאיזוטנקים.

אהוד קינן: אז הוא אמר:

אהוד קינן: פיקוד העורף.

אהוד קינן: קם יניב ולפר ואמר: מה פתאום?

אהוד קינן: אנחנו לא קבענו.

אהוד קינן: אז הוא אמר: לא, לא, זה אג"ת מנת"מ קבע.

אהוד קינן: אז שאלו אותו: מה הם קבעו?

אהוד קינן: אז הוא אמר: הם קבעו שהמכל הגדול הוא יותר בטוח מאונייה.

אהוד קינן: אז אמרנו: איפה האיזוטנקים?

אהוד קינן: אמר להם: לא דנו באיזוטנקים.

אהוד קינן: הם לא דנו באיזוטנקים מכיוון שאיזוטנקים זה לא איום אסטרטגי על מדינת ישראל ואונייה זה איום אסטרטגי על מדינת ישראל.

אהוד קינן: אג"ת מנת"מ לא - - - אז הוא אמר: רגע, זה אלי שטרן.

אהוד קינן: מה אומר אלי שטרן?

אהוד קינן: אלי שטרן אומר: אני עשיתי הערכה ראשונית מסויגת על סמך נתונים – -אנחנו הוכחנו לו שהנתונים האלה שגויים.

אהוד קינן: הוא אמר: אין לי העדפה.

אהוד קינן: אני לא יכול להעדיף אונייה על איזוטנקים.

עמיר פרץ: פרופסור קינן, תתקדם.

עמיר פרץ: הבנו.

עמיר פרץ: אתה מתכוון לומר שדבריו של ווה - - -

אהוד קינן: ווה אמר:

אהוד קינן: אני החלטתי כי יש לי ידע.

עמיר פרץ: בסדר.

עמיר פרץ: קראנו את זה.

עמיר פרץ: תתקדם.

אהוד קינן: מעולם לא היה דיון מקצועי.

אהוד קינן: לא הייתה חוות דעת מושלת.

אהוד קינן: היו רק כל מיני חוות דעת זמניות.

עמיר פרץ: מה חוות הדעת שלך בשורה התחתונה?

אהוד קינן: אין חלופות.

אהוד קינן: אונייה זה לא חלופה, זה דבר שאסור בשום אופן שיהיה קיים.

אהוד קינן: זו קופסת נעליים מבחינה צבאית.

אהוד קינן: כל דבר חודר אותה וברגע שהוא חודר – זה פוגע במים ואנחנו יודעים מה ההשלכות.

אהוד קינן: לא אני אומר את זה.

אהוד קינן: אמרו עלי שאני מגזים.

אהוד קינן: GL-DNV אמרו דברים הרבה יותר חמורים מהדוח שלנו, דוח הפרופסורים, אמר לפני שנה.

אהוד קינן: אנחנו הגזמנו לקולא, לא לחומרא.

אהוד קינן: אין החלטה והדיון מה יותר עדיף הוא פשוט לא קיים.

עמיר פרץ: לכן אתה ממליץ על האיזוטנקים במצב הנתון.

אהוד קינן: זה מה שעושים כיום.

אהוד קינן: כל המשק עובד עם איזוטנקים.

אהוד קינן: זה שהם לא מביאים איזוטנקים, זו בעיה שלהם.

אהוד קינן: הם יכולים להביא כמה שהם רוצים.

עמיר פרץ: אז קלענו לדעת גדולים.

עמיר פרץ: אתה ממליץ על איזוטנקים.

אהוד קינן: הם יכולים להכפיל את הייצור אם הם רוצים.

אהוד קינן: אפשר להכפיל את הייצור "חיפה כימיקלים".

אהוד קינן: להביא את שני המפעלים לייצור.

עמיר פרץ: פרופסור קינן, תודה רבה לך.

עמיר פרץ: הבנו את עמדתך.

עמיר פרץ: למען השקיפות, אתה מייצג מישהו מכל הגורמים כאן?

אהוד קינן: אני מייצג את השכל הישר ואת ההיגיון.

מאיה יעקבס: ממש לא מייצג - - -

עמיר פרץ: אל תעזרו לי.

עמיר פרץ: אני שואל אותו – את עונה במקומו?

אהוד קינן: אני לא מייצג אף אחד.

עמיר פרץ: יפה.

עמיר פרץ: אני שמח לשמוע.

עמיר פרץ: שמחתי לשמוע.

עמיר פרץ: זה טוב שאתה בא בשם האינטרס הציבורי ואני מודה לך על כך.

אהוד קינן: קבוצה של פרופסורים - - - לא קיבלנו תמורה כספית עבור שום דבר.

עמיר פרץ: מצוין.

עמיר פרץ: לא סתם שאלתי אותך, תאמין לי.

עמיר פרץ: רציתי שזה ייאמר.

עמיר פרץ: זה חשוב לעוצמה של הדברים שלך, זה נותן להם תוקף מוסרי הרבה יותר גדול מאשר אלו לא הייתי שואל אותך ולכן תודה רבה.

עמיר פרץ: אני מאוד מודה לך ואני שמח שקבוצה כזאת מייצגת את האינטרס הציבורי ודבריך נאמרו בצורה נהירה וחד משמעית.

עמיר פרץ: תודה לך על הדברים ועל המצגת שהצגת לנו.

עמיר פרץ: מי נציג התאחדות התעשיינים?

עמיר פרץ: כרמל?

כרמל פלדמן אבוטבול: היינו מעורבים גם בהקשר של הדיון שהתנהל בבית המשפט ומלווים את הסיפור הזה גם בהקשר של "חיפה כימיקלים" וגם של שאר התעשייה הישראלית שצורכת אמוניה.

כרמל פלדמן אבוטבול: חשוב להגיד – ויש פה מענה למספר טענות שעלו פה כמו מנכ"לית "צלול" שאמרה שאמוניה זה משהו שולי שאפשר להסתדר בלעדיו - - -

מאיה יעקבס: את מעוות את מה שאמרתי.

מאיה יעקבס: עם כל הכבוד, זה ממש לא מה שאמרתי.

מאיה יעקבס: הכמויות שנדרשות למשק הן מזעריות יחסית למה שאתם עושים מזה.

עמיר פרץ: מאיה, אל תדאגי.

עמיר פרץ: אני מאוד מבקש ממך להציג בפנינו את עמדת התאחדות התעשיינים בלי פרשנות לעמדות של האחרים.

עמיר פרץ: נא להציג את העמדה שלך.

כרמל פלדמן אבוטבול: זה הכימיקל השני בשכיחותו בתעשייה בעולם.

כרמל פלדמן אבוטבול: בכל העולם אין כמעט שימוש באיזוטנקים, אנחנו פה ממציאים גלגל.

כרמל פלדמן אבוטבול: רוב העולם עושה שימוש באוניות, במכלים.

כרמל פלדמן אבוטבול: מבחינת החלופות, החלופה של הקמת מפעל, גם אנחנו בהתאחדות התעשיינים מברכים עליה ונשמח שזה יהיה אבל גם אנחנו יודעים שלהקים מפעל בארץ זה לא משהו שנעשה במספר מועט של חודשים.

כרמל פלדמן אבוטבול: זה לוקח שנים ארוכות אם לא יותר.

כרמל פלדמן אבוטבול: לכן צריך לחשוב על פתרון שיאפשר הפעלה של המפעל הצפוני והפעלה מלאה של המפעל הדרומי כמו גם פתרון לשאר התעשייה שבינתיים מצאה כל מיני פתרונות ביניים שהם לא אפקטיביים.

כרמל פלדמן אבוטבול: על כן, מה שאנחנו באמת רוצים לבקש - - -

קריאות: למה זה לא אפקטיבי?

יעל כהן-פארן: זו לא עמדה.

יעל כהן-פארן: היא באה כי היא גורם מקצועי - - -

עמיר פרץ: יעל, אני אענה לה.

כרמל פלדמן אבוטבול: בטווח המידי אנחנו חושבים שהפתרון הוא של האונייה הקטנה.

כרמל פלדמן אבוטבול: אנחנו יודעים שייקח זמן עד שיהיה המקשר הימי ולכן פתרון של אונייה קטנה שתגיע כמו שסוכם בוועדות ודובר על זה רבות.

כרמל פלדמן אבוטבול: אנחנו סבורים שזו הסוגיה שצריכה להיות מקודמת בטווח המידי וזה יאפשר את הזרה לעבודה של אותם 250 עובדים בצפון שנמצאים כבר כמעט שנה ללא משכורת.

כרמל פלדמן אבוטבול: הכול צריך לעמוד בדרישות של בטיחות כמו שמקובל וכמו שצריך, אבל זו החלופה שאנחנו מצדדים בה בטווח המידי.

עמיר פרץ: תודה רבה לך.

עמיר פרץ: נתן לכמה גורמים אזרחיים אבל צריך להתחיל לשמוע את רשויות המדינה.

עמיר פרץ: מי זה בר דרור דוד?

עמיר פרץ: יצא.

עמיר פרץ: לוטן מירל, בבקשה.

מירל לוטן: אני מהנדס ועוסק בהערכות לחירום כבר 20-15 שנה.

עמיר פרץ: את מי אתה מייצג?

מירל לוטן: את עצמי.

מירל לוטן: אני גם לא תושב חיפה.

מירל לוטן: גז האמוניה הוא גז מאוד מסוכן.

מירל לוטן: אי אפשר להתחמק מזה.

מירל לוטן: אין פתרון אולטימטיבי, אין פתרון הרמטי, אפשר לשכוח מזה.

מירל לוטן: אפשר לדבר על חלופות.

מירל לוטן: לכל חלופה יש סיכון מסוים.

מירל לוטן: בעיני, המכל והאונייה שניהם אכסון ריכוזי מסוכן.

מירל לוטן: כשאתה בונה מפעל בדרום, אתה עוקף ייבוא של אמוניה, אבל בייצור אתה מעביר את הסכנה למקום אחר.

עמיר פרץ: מה הסכנה במפעל?

מירל לוטן: אתה בונה מפעל במקום אחר שהוא פחות מסוכן מבחינת הסביבה.

עמיר פרץ: אתה צומך בזה?

מירל לוטן: נכון.

מירל לוטן: לא הייתי בונה היום שכונות ליד מפעל הטקסטיל בדימונה.

מירל לוטן: זה בערך אותו דבר.

מירל לוטן: השכונות גדלו והתקרבו למפעל.

מירל לוטן: הגז הזה מסוכן משתי בחנות: א', הגז עצמו והייצור של הגז.

מירל לוטן: ב', ההובלה שלו.

מירל לוטן: את ההובלה לא פתרת כשהעברת את המפעל לדרום.

מירל לוטן: עדיין תהיה הובלה.

מירל לוטן: הפתרון האידאלי, כמו שאתה קורא לו, זה פשוט ייצור אמוניה.

מירל לוטן: צריכים להבין, אמוניה זה אך ורק חומר גלם.

מירל לוטן: הוא לא המטרה.

מירל לוטן: "חיפה כימיקלים" לא צריכה אמוניה כאמוניה.

מירל לוטן: המטרה שלהם היא למכור דשנים.

מירל לוטן: אם מביאים אוריאה כפתרון, זה לא מסוכן, זו אבקה.

מירל לוטן: אפשר לייבא אוריאה ואפשר לעשות מזה דשנים.

מירל לוטן: כשאתה אומר פתרון אידאלי – זה לא הפתרון האידאלי.

מירל לוטן: זה פתרון יותר טוב.

עמיר פרץ: תודה.

עמיר פרץ: אילן יורם, בבקשה.

יורם אילן-ליפובסקי: הרקע שלי הוא רקע גם ביטחוני – הייתי 30 שנה בחיל האוויר, 15 שנים בניסויי טיסה ו-15 שנים במטה חיל האוויר – עסקתי בנושאים אסטרטגיים והרבה מאוד בנושא של המיגון, ההגנה וחומרים מסוכנים.

יורם אילן-ליפובסקי: יותר מזה אני אפרט בפגישה הסגורה.

יורם אילן-ליפובסקי: אני יזמתי וביקשתי מראש עיריית חיפה שתהיה ועדה אצל המל"ל ואכן הייתה ועדה עם המל"ל ואני הייתי אחד מנציגי הוועדה שם.

יורם אילן-ליפובסקי: מי שביקש ממני לשרת שזה זה "צלול" ועיריית חיפה, שניהם נמצאים כאן.

יורם אילן-ליפובסקי: לצוררך העניין, אני מומחה מקצועי ודעתי מקצועית טהורה כמומחה בבית משפט למרות שהם ביקשו ממני להיות שם.

יורם אילן-ליפובסקי: בהיבט ביטחוני, אני מקווה שאני אהיה שם ואגיד לכם שזה נוק אאוט.

יורם אילן-ליפובסקי: זאת אומרת, אין מה להשוות.

יורם אילן-ליפובסקי: האונייה זאת פצצה מתקתקת וזה חלם להחליף מיכל ממוגן על ידי רפא"ל עם שכבת מתכת ושתי שכבות בטן של מטר וחצי באונייה שפגז יכול לחבל בה.

יורם אילן-ליפובסקי: מה שהיה השבוע עם המחבלים שהיו בים, אפילו 10 קילומטר מבת גלים הם גורמים לאסון גדול בחיפה.

יורם אילן-ליפובסקי: האונייה, גם כשהיא מגיעה לחיפה, כבר 10 קילומטר מחיפה היא מתחילה לסכן את בת גלים וכל הנסיעה שלה היא מלאה אמוניה.

יורם אילן-ליפובסקי: היא נמצאת 5 ימים.

יורם אילן-ליפובסקי: זה מכל צף שנמצא סתם 5 ימים ועומד ומסכן את כל העניין כשהוא עומד כאן.

יורם אילן-ליפובסקי: איפה הוא עומד?

יורם אילן-ליפובסקי: במקום כזה שכל סירה, כל מטוס שממריא, מנקב את האונייה הזאת ועושה אסון, כפי שאמר ידידי פרופסור קינן.

יורם אילן-ליפובסקי: אסון של אלפי הרוגים ואני אומר את זה בשיא האחריות.

יורם אילן-ליפובסקי: אני עמדתי מול אנשי DNV והמומחים שלהם ואני אומר לכם שהם אובייקטיביים, אנגלים, שעשו את עבודה טהורה והגיעו למסקנה שמצב הוא אסון.

יורם אילן-ליפובסקי: אני רוצה לסכם את דבריי.

יורם אילן-ליפובסקי: בוועדה הביטחונית אני אשכנע אתכם שהריון האסטרטגי מהאונייה שאנחנו עושים זו אווילות ממדרגה ראשונה.

יורם אילן-ליפובסקי: אנחנו בעצמנו מייצרים מטרה לאויבים שלנו.

יורם אילן-ליפובסקי: מטרה שגם שמסכנת סיכון חמור יכולות ביטחוניות אסטרטגיות שאני לא אפרט כאן.

יורם אילן-ליפובסקי: גם במישור הים אני אוכיח שיש עדיפות עליונה לאיזוטנקים שמוטמעים בתוך אונייה לעומת אונייה מרוכזת.

יורם אילן-ליפובסקי: גם במישור היבשה אני עומד להוכיח לכם בוועדה הביטחונית שאיזוטנק הרבה יותר עמיד מפני ממחבלים, מחבלים וכן הלאה שרוצים להרע לו מאשר מכלית בלתי ממוגנת.

יורם אילן-ליפובסקי: תודה.

עמיר פרץ: פלג מיכל, בבקשה.

מיכל פלג: אני מדברת השם תנועת "נשים עושות שלום" ואני רוצה להציע חלופה מחוץ לקופסה.

עמיר פרץ: עושות שלום.

עמיר פרץ: נעשה הסכם שלום ונפתור את כל בעיות האמוניה.

מיכל פלג: זה לא מצחיק.

עמיר פרץ: אני לא צוחק בכלל.

עמיר פרץ: אני לא צוחק בענייני שלום.

מיכל פלג: אני יודעת.

מיכל פלג: מדובר פה על האיום האסטרטגי.

מיכל פלג: אין ספק שהאיום הגדול ביותר על מכל האמוניה או על האונייה הוא פעולה מלחמתית של חיזבאללה או אירוע טרור.

יורם אילן-ליפובסקי: או איראן.

יורם אילן-ליפובסקי: גם להם יש טילים.

מיכל פלג: או איראן, כן.

מיכל פלג: איראן והחיזבאללה.

מיכל פלג: לכן גם את האיום הזה וגם איומים אחרים, הדרך הנכונה ביותר לפתור אותם היא על ידי משא ומתן להסכם מדינים עם הפלסטינים.

מיכל פלג: גם איראן וגם החיזבאללה, ברגע שיהיה הסכם מדיני עם הפלסטינים, העימות שלהם, מידת האויבות שלהם והעוינות שלהם ירדו פלאים.

מיכל פלג: ככה קרה עם מצרים.

מיכל פלג: מישהו פה סיפר איך בתוך שעה הפכו את התעשייה הכימית במצרים ואיך אחרי שמצרים הייתה האויב שלנו כמו איראן עכשיו, בגין בתוך כמה שבועות הפך אותם - - -

עמיר פרץ: לבני ברית לשלום.

מיכל פלג: בני ברית, אבל לשלום.

מיכל פלג: ודעת הקהל קיבלה את זה.

מיכל פלג: תחשבו על זה שהיום טראמפ הולך להיפגש עם קים ג'ונג און, נשיא קוריאה הצפונית.

מיכל פלג: אחרי ששניהם הכפישו זה את זה וקיללו זה את זה ואיימו זה על זה במלחמה גרעינית, היום הם הולכים להיפגש.

מיכל פלג: אני לא צריכה לספר לכם שהסכם כזה יפתור לנו עוד כמה בעיות.

עמיר פרץ: תודה רבה לך.

עמיר פרץ: בר דרור דוד, בבקשה.

דוד בר דרור: אני בא מהצד הבריאותי.

דוד בר דרור: רבותיי, אנחנו יושבים ומדברים על זה.

דוד בר דרור: כל נושא הבריאות וההשלכות של האמוניה, לצערי הם השלכות נוירו-טוקסיקולוגיות.

דוד בר דרור: צר לי, אבל כחיפאי לשעבר וכמי שראה דברים, אף אחד לא מתייחס לזה.

דוד בר דרור: חס ושלום, דליפה מאונייה, אנחנו נגלה אחרי שנים את התוצאות ברדיוס של קילומטרים.

דוד בר דרור: הדברים האלה כבר היו בדיונים בבית הזה והיו מסקנות.

יורם אילן-ליפובסקי: גם מידית וגם אחרי שנים.

דוד בר דרור: אני מדבר על אחרי שנים, עזוב את המידית.

דוד בר דרור: מידית אנחנו רואים.

דוד בר דרור: אני מדבר על דברים שנגלה אחרי 30-20 שנה.

דוד בר דרור: תסלחי לי גברתי מהמשרד להגנת הסביבה, אדון יוסי ענבר וגם מיקי הרן, בדיונים שהיו על הנושא הזה פה בוועדת המשנה אמרו מה שאמרו בנדון.

דוד בר דרור: תודה.

עמיר פרץ: תודה רבה.

עמיר פרץ: אני מבקש, ימית, תשיבי לי לפני שאני עובר למשרדי הממשלה, לאי ההבנה שלי בעניין שאתם לא מאשרים להקים מיגון איזוטנקים ב"חיפה כימיקלים".

עמיר פרץ: קודם לא נתתי לך לדבר כי נתתי לך זמן לבחון אם זה אמיתי או לא.

ימית קליין: מאחר ואני מצויה בעניין, תודה על פרק הזמן אבל לא הייתי צריכה אותו.

ימית קליין: צר לי מאוד שאלה הטיעונים שנשמעים עוד לפני ועדה מכובדת זו.

ימית קליין: - - - לא אישרו משום שמי שמגיש בקשה להיתר, צריך לפעול לפי הליכים מסוימים וכאשר הוא מגיש פרשה טכנית חלקית ומשלים אותה רק בספטמבר 2017 ואחר כך נדרש להשלמות של סקרי סיכונים – תאשר את זה רומי כי היא גם מכותבת - - -

עמיר פרץ: האם הוגשה בקשה?

ימית קליין: הוגשה בקשה.

עמיר פרץ: זה מעמיד את "חיפה כימיקלים" באור שונה.

עמיר פרץ: כי אם הוגשה בקשה, זאת אומרת שהם לא שוללים לחלוטין את האיזוטנקים.

ימית קליין: לא אמרתי שהם שוללים.

עמיר פרץ: עד לרגע זה חשבתי ש"חיפה כימיקלים" שוללים לחלוטין את האיזוטנקים בחיפה.

ימית קליין: לא אמרתי.

ימית קליין: אמרתי שצר לי על זה - - -

עמיר פרץ: כך אני חשבתי.

יורם אילן-ליפובסקי: אתה צודק.

יורם אילן-ליפובסקי: העובדים רוצים איזוטנקים.

עמיר פרץ: אני משתדל להיות מנומס איתכם, תהיו מנומסים איתי כדי שזה לא ישתנה.

עמיר פרץ: תודה.

עמיר פרץ: בבקשה, ימית, רק את מדברת אבל תסכמי.

ימית קליין: אני מסכמת את הדברים.

ימית קליין: הוגשה בקשה להיתר.

ימית קליין: גם הוגשה בקשה להיתר למפעל כדי לעמוד בהוראות חוק אוויר נקי, שלא קודמה על ידי המפעל.

ימית קליין: עצם הגשת הבקשה אין בא כדי להעיד על רצון לקדם אותה ולהוציא היתר.

ימית קליין: על העניין הזה הלנתי עוד כשבאים ואומרים שעיריית חיפה לא מקדמת.

ימית קליין: בסופו של יום, רק בינואר 2018 חברת "הזמת" שעובדת עבור "חיפה כימיקלים" והיועץ שלהם – אני מניחה שעורך הדין ראב"ד מכיר אותו – דימה, מגישים את הסקרים ואת ההשלמות שהם נדרשים על ידי נורית שטרוך מהמשרד להגנת הסביבה, גם רומי אבן דנן מכותבת במכתב הזה.

ימית קליין: אנחנו מחכים עכשיו שיושמו כל המסמכים.

ימית קליין: רק מפברואר 2018 מחכים לעמדה סופית של המשרד להגנת הסביבה.

ימית קליין: עיריית חיפה בהחלט רוצה, מקדמת ותעשה כל אשר לאל ידה כדי לאשר את הבקשה הזו.

עמיר פרץ: טוב.

עמיר פרץ: זה פותח לנו פתח - - -

יורם ראב"ד: כבודו, רק למען הסדר הטוב, דימה הוא איש פיקוד העורף.

יורם ראב"ד: הוא לא איש שלנו.

ימית קליין: דימה המהנדס.

ימית קליין: בוריס דימה.

עמיר פרץ: אתה חושב שההערה הזאת עזרה לך?

יורם ראב"ד: כן.

יורם ראב"ד: אני משתדל להיצמד לעובדות.

עמיר פרץ: אתה רוצה שאני אתאם לכם פגישה?

יורם ראב"ד: לא, אדוני.

יורם ראב"ד: מה שאמרתי מסתבר כנכון.

עמיר פרץ: לך ולימית נתאם פגישה?

יורם ראב"ד: אנחנו נפגשים בבתי משפט.

עמיר פרץ: חברת הכנסת יעל כהן-פארן, את רוצה לומר משהו?

יעל כהן-פארן: אולי שהם יפגשו לא בבתי משפט, אז זה ינוע לכיוון אפקטיבי.

עמיר פרץ: אנחנו נדאג לזה.

עמיר פרץ: בבקשה, המשרד להגנת הסביבה.

רומי אבן דנן: אנחנו רוצים להגיד שהחלופה המיטבית לדעת המשרד להגנת הסביבה היא לא החלופות לטווח הקצר כפי שבחנו אותן מרגע סגירת המערך אלא הקמה של מפעל לייצור אמוניה ולזה דאגנו במשך שנים – התחלנו בתקופה שלך.

רומי אבן דנן: גם הממשלה חשבה שזה הפתרון הנכון ביותר ולכן דאגה למשאבים לקידום המהלך.

רומי אבן דנן: לצעיר, אף אחד לא הגיש הצעה במכרז ולכן המכרז נכשל.

מאיה יעקבס: לא הגישו בגלל המכרז שהכנתם.

מאיה יעקבס: בואו נזכור גם את זה.

מאיה יעקבס: הייתה המון ביקורת עליכם - - -

עמיר פרץ: מאיה - - -

מאיה יעקבס: אני רק מחדדת.

עמיר פרץ: לא ביקשנו.

עמיר פרץ: אנחנו חדי מוח.

עמיר פרץ: הכול בסדר.

עמיר פרץ: אני מאוד מבקש, עד עכשיו הדיון התנהל בצורה מכובדת חרף הפוטנציאל המאוד מאוד נפיץ שיש בו.

עמיר פרץ: תנו לנו לסיים כי אנחנו באמת מתייחסים לעניין הזה ברצינות.

עמיר פרץ: אני לא חושב שפגשתם ועדה שממש לקחה נושא ועוסקת בו בלי הרף ובגיבוי מוחלט של יושב-ראש ועדת חוץ וביטחון – אני מדגיש זאת.

עמיר פרץ: בבקשה תנו לנו לנסות ולהגיע לפתרונות.

עמיר פרץ: רומי, בבקשה.

עמיר פרץ: אבל תנסי בקצב הראוי בהנחה שרוב האנשים יודעים פה את רוב הפרטים.

עמיר פרץ: אני אגן עליך.

עמיר פרץ: הלאה.

רומי אבן דנן: הממשלה ניסתה לקדם.

רומי אבן דנן: לא הצלחנו, לצערנו, למרות המשאבים ולמרות השינויים שנעשו במכרז על מנת להטיב איתו ולכן לאחר שהמכרז נכשל, המשרד להגנת הסביבה ביצע שוב הערכת סיכונים וכמו שאתם יודעים, המערך של ייבוא האמוניה נסגר כתוצאה מהערכות סיכונים בחוות דעת של המשרד ולא של אף גורם אחר.

רומי אבן דנן: לאחר מכן התחלנו לבצע גם בחינות נוספות של חלופות שהוגשו לנו.

רומי אבן דנן: אנחנו לא אמורים להציע חלופות.

רומי אבן דנן: חלופות אמורות להיות מוצעות על ידי הגורמים שאמורים גם להפעיל את המפעלים ואמורים גם לבצע וליישם את החלופה ולכן ביצענו את הבחינות האלה.

רומי אבן דנן: לאחר כישלון המכרז, הממשלה פרסמה החלטת ממשלה נוספת שקבע שני דברים: אחד, שתי חלופות לטווח הארוך שזה המקשר הימי והקמת מפעל במישור רותם.

רומי אבן דנן: שתי החלופות האלה כרגע מתקדמות.

רומי אבן דנן: החלופה של המקשר הימי מקודמת במסגרת הוות"ל שבמסגרתה גם נבחנות החלופות של המיקום שלה וגם הסיכונים ובמקביל גם הקמה של מפעל.

רומי אבן דנן: המפעל, אני רוצה להזכיר, הוא לקראת סיום ההיבטים התכנוניים.

רומי אבן דנן: זה המגרש שאמור היה להיות במסגרת החלטת הממשלה משנת 2013.

רומי אבן דנן: מדברים על אותו מפעל שעבר כבר את התהליך התכנוני, הוא לקראת הפקדה בוועדה המחוזית והיתר בנייה למועצה האזורית.

רומי אבן דנן: כמו שאמרנו לכם, זו החלופה המיטבית לדעתנו.

מאיה יעקבס: מי מגיש את זה?

רומי אבן דנן: מי שיגיש את התוכנית זו המועצה האזורית.

רומי אבן דנן: כמו שאתם יודעים, יש חברה בשם "קויס טכנולוגיות" שרשומה בהחלטת הממשלה והיא מקדמת את הנושא.

רומי אבן דנן: אם אתם רוצים, אפשר להעביר גם סטטוס של קידום ההחלטה.

עמיר פרץ: הכוונה היא לקדם את התכנון ולצאת שוב למכרז?

רומי אבן דנן: לא.

רומי אבן דנן: משרד האוצר ביצע RFI לחלופות מסוימות לטווח הארוך ויצאו בסופו של דבר שתי חלופות שהן החלופות הטובות ביותר: החלופה של הקמת המפעל ללא סיוע ממשלתי מעבר לסיוע שניתן לכל מפעל במדינת ישראל והמקשר הימי.

רומי אבן דנן: זאת חברת "קויס טכנולוגיות".

רומי אבן דנן: אם אתם רוצים מידע נוסף אז בהחלט - - -

עמיר פרץ: מה היא אמורה לעשות?

רומי אבן דנן: להקים מפעל.

עמיר פרץ: היא תקים את המפעל?

יעל כהן-פארן: היא קיבלה ללא מכרז.

רומי אבן דנן: זה הליך אחר לחלוטין.

רומי אבן דנן: עשו RFI להליך אחר עם הקצאת קרקע כפי - - -

יעל כהן-פארן: עם כל המענקים שהובטחו?

רומי אבן דנן: לא.

רומי אבן דנן: אין מענקים.

יעל כהן-פארן: מדוע המקשר הימי מקודם בוות"ל?

יעל כהן-פארן: זו תשתית לאומית?

רומי אבן דנן: המפעל לא מקודם - - -

יעל כהן-פארן: המקשר הימי.

רומי אבן דנן: אני אסביר כי הייתה שאלה גם על הוות"ל.

רומי אבן דנן: מכיוון שזו הייתה תוכנית שמקודמת באמצעות הממשלה והמועצה, חשבנו שנכון יותר לקדם את זה במסגרת ועדה מחוזית וזה נכון היה ולא היו עיכובים.

רומי אבן דנן: הוות"ל לא הייתה החלטה שלי.

רומי אבן דנן: אם אתם רוצים לשאול, תשאלו את משרד האוצר.

דלית דרור: החלטת הממשלה - - - נחשב לתשתית לאומית או לא.

דלית דרור: זו לא החלטה של המשרד, זו החלטה - - -

יעל כהן-פארן: הממשלה קיבלה החלטה שהמקשר הימי הוא תשתית לאומית?

רומי אבן דנן: החלטת הממשלה אמרה שהמקשר הימי יקודם באמצעות הוות"ל על מנת לקדם את זה בהירות רבה ביותר.

יעל כהן-פארן: אבל כדי להיות מקודם בוות"ל צריך להיות תשתית לאומית.

יעל כהן-פארן: מי מחליט שזו תשתית לאומית?

דלית דרור: הממשלה.

יעל כהן-פארן: הממשלה החליטה שזו תשתית לאומית בתוך החלטת הממשלה?

קריאות: כן - - - לא - - -

בועז גור: מעולם לא - - -

עמיר פרץ: כן או לא?

בועז גור: זה מעולם לא הוכרז כתשתית לאומית.

עמיר פרץ: כן או לא?

עמיר פרץ: נבדוק את זה.

עמיר פרץ: נבקש מהם להבהיר את זה.

עמיר פרץ: האם בהחלטה - - -

קריאה: הלוואי והיה.

עמיר פרץ: אני מבקש שתבררו את הנקודה הזאת ותשלחו לנו תשובה בכתב.

רומי אבן דנן: עכשיו נברר את זה.

רומי אבן דנן: יכול להיות שזה רשום אפילו - - - נברר את זה תוך כדי הדיון.

רומי אבן דנן: אני חייבת להגיב למה שנאמר כאן שהמשרד פעל במקצועיות, בענייניות ואני דוחה כל איזושהי הערה לגבי שחיתות של עובדי המשרד שהופנתה אלינו.

רומי אבן דנן: אני מבקשת להגיד שבניגוד למה שנאמר, יש מומחים במדינת ישאל להערכות סיכונים.

רומי אבן דנן: כפי שאתם יודעים, הגשנו הערכות וחוות דעת רבות לכל חלופה וחלופה.

רומי אבן דנן: נכון שהשתמשנו גם ביועצים בחו"ל וזה היה בעיקר לנושא התפעולי של הישימות מאחר והחלופות שהוגשו הן לא חלופות - - -

יורם אילן-ליפובסקי: יש דוח השוואה בין החלופות?

יורם אילן-ליפובסקי: הוצאת דוח של השוואת חלופות?

עמיר פרץ: אתה מוכן לתת לה להשלים?

יורם אילן-ליפובסקי: זו שאלה חשובה.

עמיר פרץ: זה לא יעזור.

עמיר פרץ: אתה מפריע ולא נגיע לתשובות.

דלית דרור: החלטת ממשלה מ-3 ביוני להסמיך את חברת "חיפה כימיקלים" להכין תוכנית תשתית לאומית ולהגישה לוועדה - - -

רומי אבן דנן: כפי שאמרתי, ביצענו המון חוות דעת לכל חלופה וחלופה.

רומי אבן דנן: בחוות הדעת האלה ניתחנו את כל הסיכונים שגרתיים.

רומי אבן דנן: אני רוצה להזכיר את הסיכונים התפעוליים לפי מתודולוגיות מאוד ברורות.

רומי אבן דנן: מתודולוגיות שנהוגות בעולם.

רומי אבן דנן: לא ביצענו על פי מתודולוגיות שהמצאנו אלא לפי מה שנהוג בהערכות סיכונים בעולם.

רומי אבן דנן: גם כאשר בחנו, אמרנו שיש בסופו של דבר ארבע חלופות שהן קבילות בהתאם לסיכונים שבחנו אותם.

רומי אבן דנן: עם זאת, גם קבענו עדיפויות.

רומי אבן דנן: גם הצגנו את המסמך של העדיפויות האלה.

רומי אבן דנן: הצגנו את זה גם בוועדת המשנה של חוץ וביטחון וגם בוועדה הביטחונית.

רומי אבן דנן: הצגנו את זה בכל מקום אפשרי.

רומי אבן דנן: אמרנו שלחלופה של האונייה עם הצנרת הקיימת יש עדיפות מאחר שהצנרת קבועה.

רומי אבן דנן: כמובן שגם לחלופות האלה - -

יורם אילן-ליפובסקי: אין לזה שום קשר למציאות.

עמיר פרץ: מה יהיה?

רומי אבן דנן: - - כמובן שגם ליישום של החלופות האלה אמרנו שצריכים התקנת אמצעים נוספים.

רומי אבן דנן: אנחנו עדיין חושבים שהחלופה של האונייה הקטנה והצנרת הקיימת היא החלופה העדיפה.

רומי אבן דנן: עם זאת, לא מנענו גם את חלופת האיזוטנקים שנמצאה כחלופה קבילה.

רומי אבן דנן: בנוסף לכך, לאחר מכן גם התקיימו דיונים ביטחוניים גם עם פיקוד העורף.

רומי אבן דנן: אני מתארת לי שאיתן אחר כך ידבר על הוועדה הביטחונית שבחנה את הנושאים הביטחוניים.

רומי אבן דנן: חשוב להזכיר שבינו את החלופות, קבענו שהן קבילות.

רומי אבן דנן: עם זאת, ביצוע החלופות הוא בידי המפעל ולא בידי המשרד.

רומי אבן דנן: אנחנו בוחנים את החלופות ולאחר מכן מפקחים שאכן החלופות יישומו באופן סביבתי, בטיחותי, עם כל התקנת - - -

עמיר פרץ: תודה.

יעל כהן-פארן: אפשר לשאול אותה שאלה, אדוני?

עמיר פרץ: בבקשה.

יעל כהן-פארן: נאמרו כאן דברים קודם על אי ביצוע הערכות סיכונים מספקות – פרופסור קינן ויורם אילן – מה התגובה שלך?

יעל כהן-פארן: את מציגה את זה כאילו עשיתם הכול כמו שצריך by the book לבחינת - - -

עמיר פרץ: רגע, יעל.

עמיר פרץ: השאלה שלך תופנה למל"ל.

עמיר פרץ: את מדברת על הערכות סיכונים ביטחוניים, נכון?

יעל כהן-פארן: כן.

יעל כהן-פארן: אבל גם הערכות סיכונים של המשרד להגנת הסביבה שנוגעות להערכות סיכונים רק בצד התפעולי-בטיחותי.

יעל כהן-פארן: אני מבינה שחלק מהדיונים זה מהם רצפטורים ציבוריים.

יעל כהן-פארן: מה לקחתם בחשבון כרצפטור ציבורי?

יעל כהן-פארן: רצפטור ציבורי זה בית חולים, בית ספר.

יעל כהן-פארן: זה לא נמל ומפעל.

יעל כהן-פארן: מקומות שיש בהם לא מעט אנשים.

יעל כהן-פארן: אמנם הם לא בית חולים ובית ספר, אבל במפעלים סמוכים או בנמל שהוא קרוב מאוד לאונייה יש לא מעט אנשים.

יעל כהן-פארן: גם בהערכות שלכם, אם אני מבינה נכון, אותם אנשים שנמצאים שם במרחק קרוב לאונייה, למכל הצף, לא נלקחו בחשבון שגורמים שיכולים להיפגע.

רומי אבן דנן: כפי שאמרתי, כל הערכות הסיכונים שביצענו היו על פי מתודולוגיות ברורות שנהוגות בעולם.

רומי אבן דנן: לרצפטורים ציבוריים יש הגדרה.

רומי אבן דנן: במדיניות שלנו מדברים על מגורים, מסחר, מקומות בילוי.

רומי אבן דנן: תעשייה לא נחשבת כרצפטור ציבורי גם בעולם.

יורם אילן-ליפובסקי: לאף אחד לא אכפת מעובדי הנמל.

יורם אילן-ליפובסקי: לאף אחד לא אכפת.

רומי אבן דנן: הסיבה לכך היא שגם בנמל וגם במפעלי תעשייה יש חומרים מסוכנים.

רומי אבן דנן: את לא יכולה להגיד שבמפעל לא יהיו חומרים כאלה.

רומי אבן דנן: גם בנמל, חוץ מאמוניה יש גם איזוטנקים של ברום.

יעל כהן-פארן: נכון.

עמיר פרץ: הם יותר מסוכנים.

רומי אבן דנן: לכן איך תגידי שיש סיכון מאוניית האמוניה לעובדי הנמל כאשר את לא לוקחת בחשבון גם את הסיכון שיש מהאיזוטנקים שנמצאים בנמל על העובדים של הנמל?

רומי אבן דנן: לעובדי המפעלים ולעובדי הנמל יש את האפשרות להתמגן.

רומי אבן דנן: הם נערכים לזה ולכן את לא יכולה - - -

יעל כהן-פארן: איך אפשר להתמגן מפני אמוניה?

יעל כהן-פארן: רק מי שעובד עם אמוניה אולי - - - אני חייבת לומר שזה נשמע שאת לא מערערת על - - -

עמיר פרץ: את יכולה להגיד שכל חומר שיגיע לשם הוא מסוכן.

עמיר פרץ: זאת אומרת שאי אפשר להכניס כלום לנמלים.

יעל כהן-פארן: - - - סיכונים של השפעות הדדיות בין חומרים מסוכנים.

יעל כהן-פארן: במקום שיש הכי הרבה חומרים מסוכנים במזרח התיכון, זה מאוד מדאיג אותי.

עמיר פרץ: מאה אחוז.

עמיר פרץ: זה נכון מאוד.

עמיר פרץ: הדיון שאת מעלה, יעל, הוא ראוי.

עמיר פרץ: יכו להיות שצריך לבחון את כל רמת הסיכונים בנמל חיפה.

עמיר פרץ: זה מקום עם ריכוזים גדולים מאוד.

שלומי מימון: הדיון צריך לעבור - - -

עמיר פרץ: אתה מוכן להפסיק או שאתה רוצה להיות בחוץ?

עמיר פרץ: זה באמת לא מכובד.

עמיר פרץ: נתתי לכם אפשרות ואתם מפריעים לאחרים.

עמיר פרץ: הסוגיה של האונייה היא שאלה של מה רמת הסיכון במקרה שתהיה פגיעה של טרור או פגיעה ביטחונית באונייה.

יעל כהן-פארן: נכון.

יעל כהן-פארן: הם בעצם בכלל לא מסתכלים על זה.

עמיר פרץ: הם לא עוסקים בזה.

עמיר פרץ: תכף נשמע את המל"ל.

עמיר פרץ: הם עוסקים בשאלה אם מקור הדליפה יותר גדול מהאיזוטנקים, האם מקור סיכון יותר גדול?

עמיר פרץ: בעניין הזה היינו בסיור, ראינו איך הנמל נערך לאחסנת האיזוטנקים, סוג הבטיחות שהוא מסוגל לתת.

עמיר פרץ: את בהחלט צודקת, רמת הסיכונים שם עם כל החומרים המסוכנים שיש שם – תכף נשמע את מכבי האש, הם יגידו לך דברים יותר מפורטים.

עמיר פרץ: בבקשה, כיבוי אש.

רומי אבן דנן: סליחה, אני רוצה שנגיב גם לעניין דוח DNV.

רומי אבן דנן: יוסי הוא ראש תחום הערכות סיכונים,

עמיר פרץ: הולכים להגיב על הדוח?

רומי אבן דנן: על הדוח של DNV שהציגו אותו כדוח יותר מקצועי מהערכות הסיכונים שביצענו, שהראה על סיכונים - - -

עמיר פרץ: מה אתם רוצים להגיד?

עמיר פרץ: שלא?

יוסי רבי: אנחנו לא מקבלים את הדוח מכל וכל.

יוסי רבי: חברת DNV היא חברה מאוד מקצועית שנתנה את התשובות הנכונות.

יוסי רבי: הבעיה היא שהשאלות ששאלו אותה מלכתחילה היו שאלות מטעות בעיניי.

יוסי רבי: השאלה שעלתה הייתה אובדן תכולה מלא - - -

עמיר פרץ: מי החברה שעשתה לכם את הבדיקה.

יוסי רבי: מי שעשה לנו את הבדיקה זה ד"ר אלי שטרן שהוא מומחה להערכות סיכונים במדינת ישראל.

יוסי רבי: עבד עבור הוועדה לאנרגיה אטומית, היה גם המדען הראשי של המשרד.

יוסי רבי: הוא מומחה להערכות סיכונים שרנים ארוכות וכל חוות הדעת שהוא הוציא מעולם לא נסתרו מבחינה מקצועית.

עמיר פרץ: לא הייתה להם סתירה.

יוסי רבי: חברת DNV לא הוציאה ולו המלצה או מסקנה אחת בדוח שלה.

יוסי רבי: אין שום מסקנה ושום המלצה בדוח של חברת DNV - - -

יורם אילן-ליפובסקי: לא ביקשנו מהם את זה.

עמיר פרץ: אני ממש ננסה להתאפק בעיקר מפאת הכבוד אליכם - - -

יורם אילן-ליפובסקי: אני מבקש להגיד את האמת.

עמיר פרץ: קשה לך לשמוע?

יורם אילן-ליפובסקי: כן.

עמיר פרץ: יש כאלה שאומרים שאולי אתה לא דיברת אמת.

עמיר פרץ: אין דבר כזה.

עמיר פרץ: פה בוועדה כל אחד אומר מה שהוא חושב.

עמיר פרץ: זו לא שאלה של אמת או לא אמת.

עמיר פרץ: אנחנו לא במכונת פוליגרף פה.

עמיר פרץ: הוא אומר את דבריו וחובתו לדבר רק דברי אמת לפי דעתו לוועדה.

עמיר פרץ: בוועדה כאן, כל מי ידווח שקר במודע, תאמין לי, אני לא מציע לו לעשות זאת.

עמיר פרץ: אז אל תעזור יותר.

עמיר פרץ: אתה מפריע ואנחנו לא מצליחים להתקדם.

עמיר פרץ: עמדתו שונה משלך וזכותו לומר זאת.

יוסי רבי: חברת DNV מצהירה בעצמה שהדוח הזה הוא דוח ראשוני וכותבת בעצמה שיש לדון בנושא התרחישים שהוצגו לה.

יוסי רבי: מבחינה מקצועית, קודם כל, הסף שהוצג שם זה סף של חשיפה לשעה שלמה בזמן שאירוע שמתואר שם, אירוע של פריצה מידית, הוא אירוע של דקות ספורות.

יוסי רבי: אין שם הסבר לגבי איך למעשה אונייה מאבדת תכולה באופן מלא ונשפכת על פני הים כשמרבית האמוניה נמצאת במכל באונייה מתחת לפני הים.

יוסי רבי: יש שם התעלמות מוחלטת מהעובדה שהאמוניה היא קלה מהאוויר ויש לה עילוי.

עמיר פרץ: בסדר.

עמיר פרץ: אתם אומרים שהדוח שהוגש על יחי חברת DNV הוא לא מקובל עליכם.

יוסי רבי: לא מקובל.

יוסי רבי: לפני חודש הוצאנו התייחסות כתובה גם לעמותת "צלול" וגם לעיריית חיפה בעניין הזה.

ימית קליין: אני מוחה.

ימית קליין: היושב-ראש, אני חייבת - - -

עמיר פרץ: את לא.

מאיה יעקבס: הוא לא הוציא שום התייחסות לדוח DNV אלינו.

מאיה יעקבס: ממש לא נכון.

עמיר פרץ: מאיה וימית.

עמיר פרץ: ימית, את רוצה להמשיך לדבר עם עצמך?

עמיר פרץ: אף אחד לא שומע אותך, זה לא נרשם בפרוטוקול.

עמיר פרץ: חבל, השעות שלכם הן שעות יקרות, חבל לבזבז אותן כך.

יעל כהן-פארן: - - - מכתב שהוא לא שלח?

יעל כהן-פארן: אפשר לשאול אותו אם שלח או לא שלח.

יעל כהן-פארן: יש פה נקודות ענייניות.

יעל כהן-פארן: אני חושבת שלתת לנציגות עיריית חיפה להגיד כן שלח או לא שלח, זה חשוב.

מאיה יעקבס: אנחנו ביקשנו לדבר על הדוח והם אלה שאמרו - - -

יעל כהן-פארן: - - - מעוניינים לשמוע - - -

עמיר פרץ: יעל, אני מצטער לומר, אני לא מניח שיש פה נציג, לרבות נציגי ממשלה, שידווחו לנו דיווחי שקר.

עמיר פרץ: אם מחר יתברר לנו שהם דיווח כאן שהם שלחו אבל הם לא שלחו – אז אנחנו נעשה סדר בעניין.

עמיר פרץ: אולי גורם אזרחי יכול להגיד מה שהוא רוצה, אבל הוא לא יוזמן יותר, את זה אני מבטיח לך.

עמיר פרץ: אבל גורם ממשלתי שידווח כאן דיווח לא מדויק או לא אמיתי, אנחנו נטפל בזה בחומרה רבה.

עמיר פרץ: זה לא ברור?

יוסי רבי: - - - בבוקר זה נשלח למייל: - - -

עמיר פרץ: אני יוצא מהנחה שמי שמדבר כאן, מדבר דברי אמת.

עמיר פרץ: אם אני אצטרך לבחון כל אחד האם הוא מדבר דברי אמת או שקר, אני לא מתכוון לעשות זאת.

עמיר פרץ: זה הכול.

עמיר פרץ: ההנחה שלי היא שאנשים כאן באים – אתה יכול מצדי לענות שאתה לא מתכוון לענות.

עמיר פרץ: זה בסדר וראינו גורמים ממשלתיים שאומרים: אין לנו כוונה לענות מסיבה כזאת או אחרת.

עמיר פרץ: אני לא מכיר גורמים ממשלתיים שידברו לפרוטוקול דברי שקר ואם יהיו כאלה, אז אנחנו לא נעבור על זה לסדר היום.

יגאל טודובר: אני מבקש להתייחס לדברים כמו שהם, אך ורק לחלופות.

יגאל טודובר: אני מבקש סליחה מכל אחד שייפגע אם אמרתי דברים שהם לא לעניין כמו ועד העובדים, זה דבר מאוד חשוב, נאמרו פה דברים מאוד כואבים, או רשויות כאלה ואחרות.

יגאל טודובר: אבל אנחנו מדברים נטו על הערכת סיכונים ועל מה שבאמת טוב לאזרחים כי אנחנו שם כדי לשמור על האזרחים.

יגאל טודובר: אונייה עד 2,500 טון, צריך להבין שאונייה נכנסת עם 160 איזוטנקים, 12 טון כל אחד, בלחץ.

יגאל טודובר: גם את זה צריך להבין.

יורם אילן-ליפובסקי: אין אונייה כזאת.

יורם אילן-ליפובסקי: אין אונייה עם 160 איזוטנקים.

יורם אילן-ליפובסקי: לא קיים דבר כזה.

יגאל טודובר: שמעתי אותך, באמת - - -

יורם אילן-ליפובסקי: אבל אתה אומר דברים לא נכונים לחלוטין.

יגאל טודובר: אוקיי, אז תתקנו אותי, אם אפשר לתקן, אבל זה לא - - -

עמיר פרץ: מה יהיה הסוף?

עמיר פרץ: אני באמת משתדל אבל בסוף לא תהיה לי ברירה אלא לבקש ממך לצאת.

יורם אילן-ליפובסקי: כבודו, הוא מטעה את הוועדה.

עמיר פרץ: תסלח לי.

יגאל טודובר: תודה וסליחה.

יגאל טודובר: אם אמרתי דברים לא נכונים, יש ועדה והוועדה יודעת.

יגאל טודובר: אנחנו יושבים ואומרים אבל תקשיבו לי כמו שהקשבתי לך.

יגאל טודובר: גם פה נאמרו דברים שלא מצאו חן בעיני, תאמין לי, שמעתי ושתקתי.

יגאל טודובר: לכן בואו נכבד זה את זה.

יגאל טודובר: בזה אני איתך, יושב-הראש.

יגאל טודובר: צריך להבין שהאונייה נכנסת לסיכון אחד בלבד.

יגאל טודובר: מעבר לזה, כשהאונייה מעבירה לאיזוטנקים, זה סיכון בכל חלקי - - -.

יגאל טודובר: מי שלא מבין את זה, מטעה את כולם.

יגאל טודובר: אני מקבל את ההחלטה של הגנת הסביבה לקשור את זה לנמל ואונייה שעומדת שם, היא עומדת שם והסיכון הוא שם ולא מעבר לזה.

יגאל טודובר: תבינו שכל מכל שנוסע, הוא נוסע בלחץ.

יגאל טודובר: הוא לא נוסע כמו שהוא מגיע על האונייה.

יגאל טודובר: המכלים באיזוטנקים באים בלחץ.

יגאל טודובר: אני שמח שנציגי הרשויות לא יודעים בכמה אירועים של איזוטנקים שנכנסים לנמל.

יגאל טודובר: גם על האונייה וגם בנמל.

יגאל טודובר: זה טוב שאתם לא יודעים כי אנחנו מטפלים בזה.

יגאל טודובר: הנמל לא מטפל בזה לבד.

יגאל טודובר: כל אירוע שיורד איזוטנק והוא דולף – 18 לוחמי אש מטפלים באירוע.

יגאל טודובר: אבל זה טוב שאתם לא יודעים כי כנראה שאנחנו עוצרים את זה בזמן.

יגאל טודובר: עד מתי המזל ישחק לנו?

יגאל טודובר: גם כשנקשור את האונייה, אנחנו נעשה את כל הערכת הסיכונים ואת כל הבטיחות שאפשר כדי להגן על האונייה הזאת.

יגאל טודובר: היושב-ראש, אנחנו בעד לקשור את האונייה.

יגאל טודובר: אם יוחלט אחרת – אנחנו נטפל אחרת.

יגאל טודובר: נקבל כל החלטה של הוועדה.

יגאל טודובר: תודה.

ימית קליין: מה זה לקשור?

ימית קליין: לא הבנתי מה ז לקשור.

יגאל טודובר: מקשר ימי.

יורם אילן-ליפובסקי: אפשר להעיר הערה טכנית?

עמיר פרץ: לא, לא, לא.

ימית קליין: היושב-ראש, הוא לא התייחס - - -

יגאל טודובר: המפעל בדרום עדיף על הכול.

יגאל טודובר: אנחנו מדברים על הזמני.

עובד מנשה: אנחנו מסכימים ומעדיפים את המפעל הדרומי.

עובד מנשה: כל הערכות הסיכונים שהוצגו פה וחברי מהמשרד להגנת הסביבה ומפיקוד העורף יודעים שהערכות הסיכונים אינן כוללות אמצעים אקטיביים שנמצאים בנמל ואמצעים שאנחנו מפעילים בעת אירוע.

עובד מנשה: אז כשמציגים את ההצגה או נותנים את הערכת הסיכונים, צריך להתייחס גם לאמצעים האקטיביים שהיו גם על המכל וגם על אונייה נכון להיום.

עובד מנשה: כל תרחיש כזה, גם בהנחיה של הגנת הסביבה, גם בהנחיה של פיקוד העורף וגם בהנחיה לנו מטופל באמצעים אקטיביים אם יש אירוע, איך אנחנו מונעים את הגעת העננה או ההרחפה או מהילת החומר לאוכלוסייה.

עובד מנשה: תודה רבה.

רומן סטרליצין: דובר פה שב-25 באוקטובר כונסה ועדה בראשות המשנה לראש המל"ל שבחנה את כל הנושא של העמידות של החלופות לטווח קצר, אני מדבר על האיזוטנקים ואונייה של 2,500 טון, בקריטריונים ביטחוניים.

רומן סטרליצין: בשורה התחתונה אין מניעה לאשר את כל החלופות, גם האיזוטנקים וגם את האונייה, בכפוף כמובן לעמידה בדרישות של פיקוד העורף למיגון.

רומן סטרליצין: בהיבט המעבר משגרה לחירום לאונייה יש עדיפות כי את האונייה אפשר להוציא ולהרחיק מהאזור של הסיכון.

יעל כהן-פארן: תוך כמה זמן?

רומן סטרליצין: עד ארבע שעות אפשר להוציא אותה החוצה מתוך המים הטריטוריאליים.

רומן סטרליצין: לצורך העניין, האונייה לא נמצאת שם.

רומן סטרליצין: לעומת זאת, האיזוטנקים נמצאים - - -

יורם אילן-ליפובסקי: למה?

יורם אילן-ליפובסקי: הם לא שם.

יורם אילן-ליפובסקי: אין איזוטנקים בנמל.

יורם אילן-ליפובסקי: על מה אתה מדבר?

רומן סטרליצין: האיזוטנקים שהגיעו עדיין נמצאים שטח - - -

עמיר פרץ: יורם, אתה לא מסוגל לעמוד ברבע הבטחה שלך.

יורם אילן-ליפובסקי: אבל אומרים דברים - - -

עמיר פרץ: אני כל כך נמנע – פשוט לא מכובד לי להוציא אותך, אבל אני אעשה את זה.

קריאה: יש איזוטנקים בנמל.

קריאה: למה אתה אומר שאין?

רומן סטרליצין: את האונייה אפשר להרחיק מחופי המדינה.

עמיר פרץ: כמה זמן האיזוטנקים שוהים בנמל עד שהם מפונים?

רומן סטרליצין: במקרה של נמל אשדוד זו מסירה ישירה, אז הם לא שוהים.

רומן סטרליצין: אבל בחיפה הם נמצאים.

רומן סטרליצין: אבל לא משנה, אני לא מדבר על הנמל - - -

ימית קליין: הגבלת עד 12 שעות גם בחיפה.

ימית קליין: הם הגבילו עד 12 שעות.

עמיר פרץ: אני לא צריך את עזרתך, ימית.

עמיר פרץ: תחדד פה בבקשה, כשאתה מציג את העניין של זמן ההוצאה של האונייה כיתרון, אז היתרון הזה קיים גם אצל האיזוטנקים כי הם לא נמצאים בכלל.

עמיר פרץ: הם מגיעים ומוציאים אותם.

עמיר פרץ: זמן השהייה שלהם בנמלים הוא מאוד קצר.

רומן סטרליצין: אבל לא רק בנמלים.

רומן סטרליצין: האיזוטנק, מרגע שהוא יוצא מהנמל, הוא מגיע ל"חיפה כימיקלים" ושם הוא מאוחסן עדיין כאיזוטנק.

רומן סטרליצין: אותו איזוטנק במעבר משגרה לחירום עדיין מהווה סכנה.

יעל כהן-פארן: אבל אם הכמות - - -

רומן סטרליצין: בכמות קטנה יותר מן האונייה, ברור.

יעל כהן-פארן: חשוב שייאמר.

רומן סטרליצין: אבל במצבור ממוגן - - -

יעל כהן-פארן: במצבור ממוגן ובכמות קטנה יותר וזה הבדל - - -

רומן סטרליצין: התחלתי מהשורה התחתונה: לשתי החלופות הצבא יודע לתת מענה ביטחוני אבל צורך העניין - - -

עמיר פרץ: אם "חיפה כימיקלים" היו מקימים מתקן אחסנה לאיזוטנקים כפי שהם הציגו בתוכניות, זה פותר לך את הבעיה?

רומן סטרליצין: בסוף 2017 מפעל "חיפה כימיקלים" צפון העביר לפיקוד העורף בקשה להקים מצבור ממוגן בדומה למה שהקים כבר.

רומן סטרליצין: פיקוד העורף נתן התייחסות.

עמיר פרץ: אם זה כך ויוקם מתקן ההגנה הזה בתוך המפעל, זה יוצר יתרון לאיזוטנקים על האונייה כי אז האיזוטנק נוסע, מגיע למתקן ממוגן.

רומן סטרליצין: האונייה היא לא נמצאת.

רומן סטרליצין: ברגע שאנחנו מעבירים - - -

עמיר פרץ: בסדר, הבנו.

יעל כהן-פארן: אבל אם הטיל מגיע לפני שצפית.

יעל כהן-פארן: מה אז?

עמיר פרץ: יש רמת סיכונים סבירה.

רומן סטרליצין: לזה אני פשוט לא רוצה להיכנס פה - - -

עמיר פרץ: הכול זה עניין יחסי.

יעל כהן-פארן: בסדר, אבל רמת הסיכון לעומת הסיכון - - -

עמיר פרץ: תכף נגיע לטילים.

עמיר פרץ: את לא נותנת לנו אפשרות להגיע לטילים.

עמיר פרץ: המל"ל מחכה.

עמיר פרץ: פיקוד העורף, סיימת?

רומן סטרליצין: עמדתי בזמן.

עמיר פרץ: יפה.

עמיר פרץ: תודה.

רומן סטרליצין: אם יש עוד שאלות, אשמח לענות.

עמיר פרץ: לא, לא.

עמיר פרץ: אין שום שאלות.

עמיר פרץ: אין לנו זמן.

יעל כהן-פארן: חשוב - - - פיקוד הסכמתו לשני התרחישים?

רומן סטרליצין: פיקוד העורף אמר במשך כל הזמן שהוא לא קובע מה - - -

עמיר פרץ: פיקוד העורף לא מתערב בזה.

רומן סטרליצין: פיקוד העורף נותן מענה מגוני לפי החלופות.

רומן סטרליצין: לשתי החלופות אנחנו - - -

עמיר פרץ: בבקשה, נציג המל"ל.

עמיר פרץ: הבט"פ קודם, סליחה.

עמיר פרץ: חרגנו מהזמן.

עמיר פרץ: הישיבה הזאת הייתה מתוכננת עד לשעה 11:30, הארכנו אותה בחצי שעה.

עמיר פרץ: ניתן עוד כמה דקות ונשתדל לעמוד בזמן.

חיים נודלמן: הגנת הסביבה מנחה לאומי בתחום החומרים המסוכנים.

חיים נודלמן: פיקוד העורף בתחום המיגון.

חיים נודלמן: היינו בחלק מהוועדות וחל ק מהמלצה שאומרת שכל החלופות קבילות עם העדפה לאונייה.

חיים נודלמן: התפקיד שלנו באמצעות כב"א לתת מענה לאירוע ואם זה אירוע בשגרה – באמצעות משטרת ישראל לפקד על האירוע.

עמיר פרץ: תודה רבה.

עמיר פרץ: נציג המל"ל.

עמיר פרץ: לא להפריע לו, אני מבקש.

עמיר פרץ: אני יודע שלכל אחד פה תהיה סיבה לומר משהו.

עמיר פרץ: תנו לו להשלים את דבריו.

איתן בן דוד: קיבלנו מנדט מהקבינט מדיני-ביטחוני.

איתן בן דוד: הוועדה בראשותנו נקראת ,הוועדה לבחינת עמידתן של החלופות לייבוא אמוניה בטווח הזמן הקרוב", הווה אומר עד להקמת המפעל, כמה שני שזה ייקח 5-4-3 שנים, בקריטריונים הביטחוניים בלבד, לא בטיחות אלא ביטחון, מלחמה, טרור.

איתן בן דוד: ובעתות שגרה בלבד.

איתן בן דוד: זה המנדט של הוועדה.

איתן בן דוד: ועדה רצינית נשמעו ולא רק נשמעו גם נכתבו אלי כל חוות הדעת של כל הארגונים מלשכת הרמטכ"ל, לשכת ראש השב"כ, מוד, משטרה וכול הגופים האחרים וכמובן שכל המשרדים הממשלתיים הרלוונטיים.

איתן בן דוד: בסופו של דבר, הדיון הזה הוא דיון פתוח ואני לא מתכוון לדבר על דוח הוועדה.

איתן בן דוד: הדוח הזה הוגש לכם ומונח אצלך במשרד.

איתן בן דוד: אני יכול לחזור ולבוא ולהציג אותו, הוא מפורט.

איתן בן דוד: לצערי, חברי הוועדה, נציגי עיריית חיפה ועמותת "צלול" פרשו מהוועדה שלא בצדק.

מאיה יעקבס: במחאה, במחאה.

איתן בן דוד: בוועדה, כמו בוועדה, בסוף מתקבלות החלטות.

איתן בן דוד: מי שחושב שעמדתו היא עמדת מיעוט, צר לי - - -

מאיה יעקבס: למה לא דיברתם על דוח DNV?

עמיר פרץ: מאיה, אנחנו מכירים את פרשת הפרישה שלך.

איתן בן דוד: כל - - - להציג, כל מה שמצאנו נכון ורלוונטי.

מאיה יעקבס: לא רלוונטי דוח DNV?

איתן בן דוד: כל מה שהיה רלוונטי - - -

יעל כהן-פארן: אתם החלטתם שזה לא רלוונטי?

מאיה יעקבס: כן.

איתן בן דוד: הובלנו ועדה במשך חודש.

איתן בן דוד: הוועדה היא ועדה ביטחוניות, שמענו עמדות ביטחוניות של גופים מוסמכים על מדינת ישראל, על רשויותיה, בכתב ובעל פה.

איתן בן דוד: האמיני לי, שמענו הרבה חוות דעת, לא המצאנו שום דבר ובסופו של דבר, אני אגיד בצורה הכי פשוטה ופשטנית, מצאנו שכל החלופות מבחינתנו קבילות – ארבע חלופות, כולל החלופה המשולבת, שלוש החלופות – בשתי חלופות מעורבת האונייה הקטנה, חלופת האיזוטנקים והחלופה המשולבת קבילות מבחינתנו בהיבט הביטחוני.

איתן בן דוד: נתנו עדיפות בסופו של דבר בשכלול לאונייה מטעמים שהוזכרו פה.

איתן בן דוד: אני רוצה להזכיר שדיברנו ומדברים על עתות שגרה.

איתן בן דוד: הדוגמה שנתת היא לא דוגמת שגרה, המשפט האחרון שאמרת קודם לגבי טיל שפתאום נופל.

איתן בן דוד: אנחנו גופים ביטחוניים.

איתן בן דוד: הוזכרו פה נציגי הוועדה, בין היתר גם חקר ביצועים, גם אנשי המודיעין, גם אנשי חיל הים, גם אנשי חיל האוויר.

איתן בן דוד: זאת אומרת, אלה לא אנשים שלא יודעים על מה הם מדברים.

איתן בן דוד: בסופו של דבר, מכיוון שבשגרה אנחנו לא צופים מה שאנחנו צופים במלחמה, החלטנו שבשגרה האונייה עדיפה.

איתן בן דוד: בעת מלחמה, האונייה יוצאת וגם איזוטנקים לא יכנסו לנמל.

איתן בן דוד: הונחו בפני הוועדה ראיות – אני גם הייתי בסיור בנמל כמו הוועדה שלכם, ישבתי עם אנשי הנמל, ישבתי עם רב החובל, ישבתי עם כל מי שצריך לשבת – אכן יש מערומי איזוטנקים בנמל, מספרם נע בין 5 ל-20 אבל הסיכון שבמערום האיזוטנקים בנמל שווה לאונייה הקטנה שעוגנת בנמל מהבחינה הזאת.

איתן בן דוד: כל החלופות, מבחינה ביטחונית נקייה בשקלול גורמי המודיעין והמבצעים ופקוד העורף וגורמי חיל הים, הן בהחלט חלופות ראויות ורלוונטיות.

איתן בן דוד: נתנו עדיפות ועליה לא הוספת את כל נושא הבטיחות כי יש פה נושאים של בטיחות שכב"א ומשטרת ישראל ואחרים אמונים עליהם.

איתן בן דוד: בהחלט צריך לשמוע אותם ויושב-ראש הוועדה כבר דיבר עליהם בוועדה הקודמת.

איתן בן דוד: בסך הכול נעשתה פה עבודה ראויה ומה שקורה עכשיו בהמשך להמלצות האלה זה כבר עניינם של משרדי הממשלה להחליט איך לקדם את העניין בהמשך.

עמיר פרץ: תודה רבה.

איתן בן דוד: גם הוצאה של אונייה זה לא ארבע שעות.

איתן בן דוד: הוצאה של אונייה היא ממש עניין של חצי שעה עד שעה וחצי.

מאיה יעקבס: אונייה שמתפעלת?

מאיה יעקבס: תוך כדי - - -

איתן בן דוד: כן.

עמיר פרץ: תודה רבה לכולם.

מאיה יעקבס: אני רוצה לומר שפרשנו במחאה כי הרגשנו שהדיון שם לא היה מיטבי ולראייה לא דנו בדוח DNV.

איתן בן דוד: חבל.

איתן בן דוד: אני מבקש ממנכ"לית עמותת "צלול", האמיני לי, אנחנו לא צריכים לפתוח פה את מה שהיה בתוך הוועדה וגם לא ייפתח כי הדיון היה מסווג.

איתן בן דוד: אבל כל מי שהיה בוועדה, ויש פרוטוקולים מסודרים, יכול להעיד על מה שהיה בוועדה ואני דוחה כל פנייה וכל מחאה בעניין הזה.

ימית קליין: איתן, צר לנו מאוד שלא נתת לנו לראות את הפרוטוקולים.

ימית קליין: ראש העיר ביקש את הפרוטוקולים, ביקש את הדוח - - -

איתן בן דוד: אם הייתם נשארים בוועדה, הייתם רואים את הפרוטוקול.

ימית קליין: הסנקציה של אם נישאר בוועדה או לא כדי לתת לנו לראות פרוטוקולים שמשפיעים על חיי אדם, נראה לי שזה - - -

קריאה: זה סחיטה באיומים - - -

עמיר פרץ: לא, לא.

עמיר פרץ: ימית - - -

יורם ראב"ד: חששתם מהתוצאה.

ימית קליין: ממש לא.

עמיר פרץ: ימית, כשמחליטים לפרוש מוועדה יש לזה את היתרונות ואת החסרונות של זה.

עמיר פרץ: בדרך כלל לא מוציאים פרוטוקולים.

עמיר פרץ: גם אצלנו בוועדות, מי שרוצה להשתתף, חבר כנסת, אסור לו להוציא פרוטוקול.

עמיר פרץ: חבר כנסת אצלנו בוועדה, אם הוא מוציא פרוטוקול, זו עבירה פלילית.

יורם אילן-ליפובסקי: לעיין בפרוטוקול אפשר?

ימית קליין: לא ביקשנו להוציא - - -

עמיר פרץ: אם אתה לא מוסמך, אז לא.

עמיר פרץ: בפירוש לא.

ימית קליין: לא ביקשנו להוציא.

ימית קליין: ראש העיר ביקש לעיין.

עמיר פרץ: לא מעיינים.

עמיר פרץ: מי שרוצה לעיין, צריך לבוא.

עמיר פרץ: כשאני רוצה לעיין בפרוטוקול, אני צריך לבוא למשרד ואחד מהנציגים פה מכניס אותי לחדר מסוים ורק שם אני יכול לעיין.

עמיר פרץ: לכן אין שום - - -

יורם אילן-ליפובסקי: זה מקובל עלינו.

אבי דיכטר: עמיר, רק תוסיף לה ותבהיר: אם הוא חבר בוועדה, רק אז הוא יכול לעיין בפרוטוקול.

אבי דיכטר: אם הוא היה פורש מהוועדה, הוא לא היה יכול לעיין בפרוטוקול.

עמיר פרץ: לא הייתי יכול לעיין בפרוטוקול.

עמיר פרץ: ברור.

יורם אילן-ליפובסקי: הוא לא יכול לראות מה הוא אמר?

עמיר פרץ: לא.

עמיר פרץ: בפירוש לא.

ימית קליין: חבל מאוד - - - היה מוכן ואני כתבתי לאיתן שדוח DNV מוכן ובפער של יום הוא לא היה מוכן.

ימית קליין: חבל מאוד.

עמיר פרץ: לא פותחים.

עמיר פרץ: תודה.

עמיר פרץ: אני חושב שבכל מקרה, אם הייתם רוצים להיות חלק מהעניין, אני חושב שאם הייתם נשארים - - -

ימית קליין: צר לי, עיריית חיפה שילמה עשרות אלפי שקלים לקבל את דוח DNV בגלל הטענה של המשרד להגנת הסביבה שהבאנו חוות דעת ספרותית של רוברט טיילור.

ימית קליין: אני מאוד מצטערת, אני לא מקבלת את ההערה הזו משום שאנחנו עשינו מלאכתנו נאמנה.

ימית קליין: גם הטענה של יוסי רבי נאמרה מהשרוול ש- DNVהונחתה – DNV היא חברה מקצועית ובכל הכבוד, הם לא רוצים לקבל את חוות הדעת שלה אחרי שד"ר אלי שטרן אמר לי: ימית, תפנו ל- DNV שיש לה תוכנת - - - אז זה מאוד מרגיז שאנחנו מנסים לעשות - - -

עמיר פרץ: אני חושב, ימית, שהמקום היחיד שלך או למאיה או למישהו מהגורמים האזרחים יכולה להיות טענה, זה המקום הזה.

עמיר פרץ: פה קיבלתם מה שבשום מקום, בשום ועדה לא נותנים לכם.

עמיר פרץ: מצד שני, אני מוכרח להבהיר מה הנהלים.

עמיר פרץ: אם הייתם רוצים לעיין בפרוטוקולים, הייתם צריכים להישאר חלק מהוועדה.

עמיר פרץ: מרגע שוויתרתם, גם זכותם – חובתם, אני לא יודע אם זכותם – חובתם לא לאפשר לאיש שלא נמצא בדיון לעיין.

עמיר פרץ: אבל בואו נתקדם.

עמיר פרץ: עכשיו אנחנו בסיכומי הדיונים.

עמיר פרץ: אנחנו ניתן ליעל לומר כמה משפטים, אחר כך ליושב-ראש הוועדה אבי דיכטר ואז נסכם.

יעל כהן-פארן: אני יוצאת מהדיון פה מאוד מודאגת.

עמיר פרץ: אנחנו נכנסנו מודאגים.

יעל כהן-פארן: נכנסנו מודאגים ואני יוצאת עוד יותר מודאגת.

יעל כהן-פארן: אני לא בוועדה המשנה ואני לא חשופה לכל החומר הביטחוני.

יעל כהן-פארן: אני גם לא הייתי בוועדה הביטחונית.

יעל כהן-פארן: אבל אני רק רואה מההתנהלות, לדוגמה, אמר כאן נציג הנשרד להגנת הסביבה שהתסריטים של דוח DNV לא מקובלים עליהם.

יעל כהן-פארן: יש לפני את חוות הדעת של אלי שטרן כתגובה לדוח DNV וכתוב פה במפורש שתרחישי הסיכון שמתוארים בדוח הם כן מקובלים – generally acceptable – אני לא יודעת למה הוא כתב באנגלית, למעט minor comments.

יעל כהן-פארן: זה הפוך ממה שהמשרד להגנת הסביבה אומר כאן לוועדה.

יעל כהן-פארן: אז או שמשהו נפל בתרגום – אני צינית, אני מצטערת.

יעל כהן-פארן: אי אפשר להיות ציני בדיון כזה.

יעל כהן-פארן: זה מאוד חמור בעיני שבא משרד ואומר דבר כזה לוועדה כשחוות דעת של המומחה שהוא מאוד מתגאה בו אומרת פשוט הפוך, שהתסריטים מקובלים עליו.

יעל כהן-פארן: דבר שני, זה דוח ראשוני, הדוח של DNV.

יעל כהן-פארן: הם הגישו אותו כדוח ראשוני.

יעל כהן-פארן: אלי שטרן אומר שזה דוח ראשוני, כולם אומרים שזה דוח ראשוני.

יעל כהן-פארן: גם חוות הדעת של אלי שטרן היו חוות דעת ראשוניות ומעולם לא הוצגו.

יעל כהן-פארן: זו ההתנהלות: לא הוצגו חוות דעת מפורטות לוועדה.

יעל כהן-פארן: אלי שטרן אפילו לא דרג את החלופות.

יעל כהן-פארן: זה החוקר, זה האיש ניהול סיכונים שלקחתם.

יעל כהן-פארן: הוא בעצמו לא עשה דוח מפורט או שעשה ולא הציג אותו.

יעל כהן-פארן: אולי לא נתנו לו להציג.

יעל כהן-פארן: אני לא יודעת.

יעל כהן-פארן: בסופו של דבר, ההתנהלות כאן היא באמת אומרת דרשני.

יעל כהן-פארן: אומר דרשני גם זה שלא נתנו להם להציג את דוח DNV.

יעל כהן-פארן: לא נתנו לנציגים.

יעל כהן-פארן: אמרו: בואו, פותחים את הדלת לנציגי "צלול" ועיריית חיפה להיכנס לוועדה.

יעל כהן-פארן: אז למה לא נותנים להם להציג דוח שהם הוציאו עליו עשרות אלפי שקלים או דולרים?

יעל כהן-פארן: זה נשמע לא טוב.

יעל כהן-פארן: ולכן אנחנו לא יודעים על מה מבוססות המסקנות של הוועדה.

יעל כהן-פארן: נראה לי שהן מבוססות על דברים לא בדוקים עד הסוף.

יעל כהן-פארן: תודה.

עמיר פרץ: תודה.

עמיר פרץ: בבקשה, חבר הכנסת אבי דיכטר.

אבי דיכטר: אני רוצה לשאול שתי שאלות הבהרה, אחת למשרד להגנת הסביבה: המפעל שהתוכנית שלו נמצאת בהפקדה, מהו לוח הזמנים המשוער שאתם יודעים לומר לוועדה?

אבי דיכטר: עד למועד שבו המפעל הזה יתחיל לייצר.

אבי דיכטר: תרחיש מינימום, תרחיש סביר.

רומי אבן דנן: אני יכולה להגיד בערך.

רומי אבן דנן: אנחנו מדברים על זה שברגע שמפקידים, יש הערות ציבור של חודשיים.

רומי אבן דנן: במקביל אני יודעת שהם יגישו גם בקשה להיתר בנייה.

רומי אבן דנן: אני חושבת שתוך שנה יש להם את שלבי התכנון של המפעל המפורטים ולאחר מכן יתחילו לבנות – בסביבות שלוש שנים, לא יותר.

רומי אבן דנן: אני חושבת שאפילו בהחלטת הממשלה נקבע פחות זמן.

עמיר פרץ: טוב.

עמיר פרץ: שלוש שנים.

אבי דיכטר: אז אפשר לומר שבסוף 2020 זה מועד שאפשר להתכונן אליו מבחינתנו?

רומי אבן דנן: בהנחה שהוא יצליח להשלים את המפעל.

אבי דיכטר: אנחנו אופטימיים.

אבי דיכטר: אנחנו אנשים אופטימיים.

אבי דיכטר: אנחנו נולדים מודאגים אבל אנחנו אופטימיים.

אבי דיכטר: השאלה השנייה: בדיון עלה פה משהו ברמה העובדתית שלא כל כך מסתדר.

אבי דיכטר: ייצור איזוטנקים זה כבר דבר ידוע, ברור.

אבי דיכטר: אתם אמרתם שאין מספיק איזוטנקים ולא מייצרים.

אבי דיכטר: בקיצור, לא ניתן להשיג את כמות האיזוטנקים הנדרשת.

אבי דיכטר: עלו כאן מספר התייחסויות שאמרו שאין בעיה של איזוטנקים, לא בכמות – שלושה חודשים, נדמה לי, אמרו פה הייצור – משהו ברמה העובדתית לנו כוועדה מחייב הבהרה.

יורם ראב"ד: אני לא רוצה להעליב.

יורם ראב"ד: יש לנו את המפעל בדרום.

יורם ראב"ד: המפעל הדרום הוא עובדה, אנחנו מפעילים אותו.

יורם ראב"ד: אנחנו מפעילים אותו ב-70% capacity, אז כנראה שאין לנו מספיק איזוטנקים.

יורם ראב"ד: זה שיושבים פה אנשים בלי אחריות וזורקים מספרים באוויר – הפה מרשה לעצמו לומר מה שהוא רוצה.

יעל כהן-פארן: - - -

אבי דיכטר: יעל, רגע.

אבי דיכטר: האם יש גורם מוסמך, מקצועי, שאפשר לפנות אליו - - -

יורם ראב"ד: אני מצהיר כעובדה: אנחנו מחפשים איזוטנקים למפעל בדרום.

יורם ראב"ד: אין לנו מספיק איזוטנקים.

יורם ראב"ד: העובדה שאנחנו , באיזוטנקים הקיימים בשוק - - -

יעל כהן-פארן: - - -

יורם ראב"ד: לך קשה להאמין, אבל אני חי מעובדות לא מאמונה.

אבי דיכטר: פרופסור קינן.

יעל כהן-פארן: תציע לנו גורם - - - לקבל תשובות.

יעל כהן-פארן: זה מה - - -

אבי דיכטר: פרופסור קינן, הבהרה מהצד שלך, בבקשה.

אהוד קינן: זמן אספקה מרגע ההזמנה לרגע קבלה של איזוטנק מסין – יש שש חברות שונות שיכולות לעשות את זה – שלושה חודשים.

אהוד קינן: 70,000 דולר עולה איזוטנק.

אהוד קינן: חברה שמרוויחה מיליון דולר ליום יכולה להרשות לעצמה.

יורם ראב"ד: אז בוא נתחלק ברווח.

יורם ראב"ד: זו חוצפה מה שאמרת.

עמיר פרץ: מה עכשיו?

עמיר פרץ: החלטתם לחלק ציונים?

עמיר פרץ: כל אחד אומר מה שהוא חושב.

אהוד קינן: דבר שני, אני יכול לנקוב בשמו של יבואן אמוניה שנפגש עם ג'ול סטראב לפני יותר מחצי שנה והציע לו לספק לו פי שניים מהצריכה השנתית של "חיפה כימיקלים".

אהוד קינן: הציע לספק לו לשנים קדימה וג'ול סטראב לא קיבל את זה.

עמיר פרץ: נברר את זה.

יעל כהן-פארן: למה?

יעל כהן-פארן: בגלל המחיר?

ניר יצחקי: נפגשתי עם הבחור שאתה מדבר עליו כי אני במקרה - - - אמרתי לו שאני משלם מה שאתה רוצה, תביא אמוניה.

ניר יצחקי: טון אחד של אמוניה לא ראיתי.

יורם ראב"ד: אין לו אמוניה.

יורם ראב"ד: פה זורקים באוויר - - -

ניר יצחקי: אגב נושא האיזוטנקים, שמעתם את המגבלות בנמלים.

ניר יצחקי: יש מוגבלות בפריקה, יש מוגבלות באחסנה.

ניר יצחקי: אפשר להתעלם מזה, זה בסדר, אבל זה קיים.

אבי דיכטר: עם - - - אנחנו נדע להסתדר אחרי זה בוועדה.

עמיר פרץ: אני חושב שאחרי הדיון הזה אנחנו יודעים בדיוק איפה אנחנו עומדים וגם נפתחו פה עובדות חדשות שאנחנו חייבים לבחון אותן.

עמיר פרץ: העובדה שהממשלה לקחה על עצמה להקים את המפעל, אני מבין שזה הקמת מפעל עד הפעלה, זאת עובדה חדשה.

עמיר פרץ: זאת אומרת שאנחנו יכולים להתכנס אפילו ללוחות זמנים.

עמיר פרץ: בהנחה שתוך שלוש שנים המפעל יוקם, כלומר אנחנו צריכים פתרון לשלוש שנים.

עמיר פרץ: זה מקל מאוד על כל המצב שהיינו בו קודם.

עמיר פרץ: דבר נוסף שנצטרך לבחון זה בכמה זמן אפשר להקים את אותם מתקנים מוגנים לאיזוטנקים בתוך "חיפה כימיקלים" ולמה זה מתעכב.

עמיר פרץ: צריך לרתום את כל האנשים, את כל הגורמים לעניין כדי שזה יזורז כי פה "חיפה כימיקלים" מציגה מצב חדש.

עמיר פרץ: היא אומרת: אנחנו עשינו מאמץ ועושים מאמץ.

עמיר פרץ: אני לא יודע איפה זה תקוע.

עמיר פרץ: אצל מי זה תקוע.

עמיר פרץ: באיזה המשרד.

עמיר פרץ: יכו להיות שזה תקוע במשרדי הממשלה.

עמיר פרץ: אנחנו רוצים לסייע בעניין כי אם יהיה לנו פתרון כזה, אז המצב יכול להיות שונה לחלוטין כי כל גורמי הביטחון לא רואים סכנה בטיחותית או ביטחונית דרמטית בהבדלים בין האונייה לבין האיזוטנקים.

עמיר פרץ: עד היום הבנו שזו שאלה של תפעול.

עמיר פרץ: "חיפה כימיקלים" בעצם רואה את זה כשאלה של תפעול ולכן זכותו של בעל עסק להחליט מה העלויות שלו ומה הוא רוצה להפעיל.

עמיר פרץ: אני לא חושב ש"חיפה כימיקלים" בטווח הארוך הולכת לוותר על המפעל בצפון.

עמיר פרץ: בסופו של דבר זה מפעל עם הרבה מאוד תשתית, עם הרבה מאוד בעלי מקצוע טובים, עם נכסים אנושיים מאוד חשובים.

עמיר פרץ: אני חושב שהדיון הזה היה דיון חשוב מאוד.

עמיר פרץ: אני לא רוצה כאן להיכנס לפרטי הפרטים ולמסקנות.

עמיר פרץ: כפי שאמר יושב-ראש הוועדה, אני אומר לכם באופן מפורש שאנחנו נמצא את הזמן הקרוב ביותר, נשתדל שזה יהיה לפני הכרעת בית המשפט.

אליהו אלבז: הדיון ב-1 במאי.

עמיר פרץ: חג הפועלים.

עמיר פרץ: נראה מה נעשה איתכם.

עמיר פרץ: אני מייחס חשיבות רבה לחג הזה, כפי שאתה יודע.

עמיר פרץ: אני חושב שנצטרך לעשות את הסיכום שלנו.

עמיר פרץ: זה לא יהיה בישיבה פתוחה, זה יהיה בישיבה סגורה כדי להציע פתרון.

עמיר פרץ: אני חושב שהתקדמנו מאוד חרף העובדה שהיו פה חילוקי דעות.

עמיר פרץ: אני חושב שפעם ראשונה התמונה ברור לחלוטין מכל היבט שהוא ויש לנו את כל הכלים ואת כל היכולות לקבל החלטות.

עמיר פרץ: אנחנו נבדוק גם את הטענות שנשמעו כאן הן מצדה של חברת הכנסת יעל כהן-פארן שהציגה כאן טענות חשובות מאוד.

עמיר פרץ: אנחנו נרצה שהמשרד ייתן לנו תשובות.

עמיר פרץ: אנחנו נרצה לשמוע תשובות לשאלות ששאל חבר הכנסת אבי דיכטר, יושב-ראש הוועדה.

עמיר פרץ: אנחנו גם נרצה תשובות לשאלות שנשמעו כאן בדבר הדרך שבה נקבע הסיכון הביטחוני של אותה אונייה.

עמיר פרץ: אנחנו יודעים פרטים אחרים, אבל נברר אותם מפאת העובדה שהדברים נאמרו כאן.

עמיר פרץ: אני מאוד מודה לכל המשתתפים כאן.

עמיר פרץ: אני מקווה שהישיבה הזאת תביא בסופו של דבר לפתרון שגם המשק הישראלי ירוויח ממנו וגם המפעל יוכל להמשיך ולפעול בשני האתרים גם יחד.

עמיר פרץ: תודה רבה.